ส่วนที่ 1 การประกอบธุรกิจ

1.  นโยบายและภาพรวมการประกอบธุรกิจ

บริษัท ปัญจวัฒนาพลาสติก จำกัด(มหาชน) (“บริษัท”หรือ“PJW”)
ประกอบธุรกิจเป็นผู้ผลิตและจำหน่ายบรรจุภัณฑ์พลาสติกประเภท ขวดและฝา
และชิ้นส่วนพลาสติกสำหรับยานยนต์ที่มีคุณภาพ
ตามรูปแบบความต้องการใช้งานของลูกค้าซึ่งเป็นผลิตภัณฑ์ที่มีตราสินค้า(Brand)
ที่เป็นที่รู้จักในแต่ละอุตสาหกรรมและผู้บริโภคโดยทั่วไป
การผลิตสินค้าของบริษัทจะมาจากกระบวนการผลิตหลัก 2 ประเภทคือการเป่า (Blow Molding)
ได้แก่ บรรจุภัณฑ์ประเภทขวดและแกลลอนในรูปทรงต่างๆ และการฉีด (Injection
Molding)ได้แก่ ฝาขวดและชิ้นส่วนพลาสติกสำหรับรถยนต์และรถจักรยานยนต์
ทั้งนี้ผลิตภัณฑ์บรรจุภัณฑ์พลาสติกที่บริษัทผลิตมีหลากหลายประเภทได้แก่ น้ำมันหล่อลื่น นมและนมเปรี้ยว
สินค้าอุปโภคบริโภค บรรจุภัณฑ์สารเคมีสำหรับใช้ในการเกษตร และ
ชิ้นส่วนพลาสติกสำหรับรถยนต์และรถจักรยานยนต์ เป็นต้น โดยบริษัทมีบริษัทย่อย 4 บริษัทได้แก่ (1)
บริษัท มิลล์แพค จำกัด ประกอบธุรกิจผลิตและจำหน่ายบรรจุภัณฑ์พลาสติก (2) บริษัท เอลิแก็นซ์
แพคเกจจิ้ง จำกัด ประกอบธุรกิจจำหน่ายฝาขวดน้ำมันหล่อลื่น (3) บริษัท
ปัญจวัฒนา(เทียนจิน)พลาสติก จำกัด
ประกอบธุรกิจผลิตและจำหน่ายบรรจุภัณฑ์พลาสติกสำหรับบรรจุน้ำมันหล่อลื่น
ให้แก่ลูกค้าในประเทศสาธารณรัฐประชาชนจีน (4) บริษัท พลาสเทค แล็บ จำกัด
บริการทดสอบทางวิทยาศาสตร์ สอบเทียบมาตรฐาน การทดสอบและวิเคราะห์การปฏิบัติทางกายภาพ
และเคมี

2.  1.  วิสัยทัศน์ พันธกิจ และค่านิยมของบริษัท

  []วิสัยทัศน์องค์กร (Vision) :

“บริษัท ปัญจวัฒนาพลาสติก จำกัด (มหาชน)
เป็นหนึ่งในผู้ผลิตรายใหญ่ที่สุดในอุตสาหกรรมการผลิตพลาสติกที่มีฐานการผลิตในประเทศไทย
เรามุ่งสู่ความสำเร็จไม่เพียงภายในประเทศเท่านั้น แต่ยังก้าวไกลสู่ระดับภูมิภาค

  ด้วยความเชื่อมั่นอย่างแรงกล้าว่าสัมพันธภาพทางธุรกิจอันดีเยี่ยมระหว่างเรากับลูกค้า
  และคู่ค้าของเราจะเป็นต้นทางแห่งความสำเร็จที่จะทำให้เราเป็นองค์กรที่ลูกค้ามอบความไว้วางใจ
  ให้ความเชื่อมั่นในศักยภาพการแข่งขันทางการผลิตของเรา
  เพื่อรองรับความต้องการที่หลากหลายของลูกค้า พร้อมปรับเปลี่ยนทุกรูปแบบอย่างไม่หยุดนิ่ง”

  []พันธกิจ (Mission) :

“เราพร้อมรุดหน้าสู่การเติบโตทางธุรกิจอย่างไม่หยุดยั้ง
ด้วยการแสวงหาทุกตลาดที่มีโอกาสและความเป็นไปได้
โดยใช้ประสิทธิภาพการผลิตอันแข็งแกร่งของเรา เพื่อก้าวสู่ชัยชนะบนเวทีการแข่งขัน
ด้วยรูปแบบการดำเนินธุรกิจที่เป็นเลิศ

ปณิธานของเรา คือ เราจะเป็นหนึ่งในใจของลูกค้าในการสร้างคุณค่าด้วยคุณภาพการผลิต
และมุ่งมั่นที่จะเป็นผู้นำในทุกตลาดที่เราก้าวไป
เราจะขยายโอกาสธุรกิจและความได้เปรียบในการแข่งขัน
ในกลุ่มลูกค้าที่เราสามารถประยุกต์รูปแบบการผลิตให้ตรงกับความต้องการให้ได้”

[]

1.2 การเปลี่ยนแปลงและการพัฒนาที่สำคัญ

การเปลี่ยนแปลงและพัฒนาการที่สำคัญของบริษัทใน 5 ปีที่ผ่านมา มีรายละเอียดดังนี้

+------+---------------------------------------------------------------+
| ปี    | การเปลี่ยนแปลงและพัฒนาการที่สำคัญ                                   |
+======+===============================================================+
| 2555 | -   บริษัทได้รับการอนุมัติส่งเสริมการลงทุนจากคณะกรรมการส่งเสริมการลงทุน    |
|      |     ตามบัตรส่งเสริมการลงทุนเลขที่ 1745(2)/2555                      |
|      |     คณะกรรมการอนุมัติให้การส่งเสริมวันที่ 16 มกราคม 2555               |
|      |                                                               |
|      | -   บริษัทจดทะเบียนเพิ่มทุนจาก 220 ล้านบาท เป็น 276 ล้านหุ้น เมื่อวันที่ 23   |
|      |     กุมภาพันธ์ 2555                                              |
|      |                                                               |
|      | -   บริษัทเปิดทำการซื้อขายหุ้นในตลาดหลักทรัพย์แห่งประเทศไทย เมื่อวันที่ 28    |
|      |     กุมภาพันธ์ 2555 เป็นวันแรก                                     |
|      |                                                               |
|      | -   บริษัท มิลล์แพค จำกัด                                          |
|      |     ได้รับการอนุมัติส่งเสริมการลงทุนจากคณะกรรมการส่งเสริมการลงทุน        |
|      |     ตามบัตรส่งเสริมการลงทุน เลขที่ 1882(5)/2555                     |
|      |     คณะกรรมการอนุมัติให้การส่งเสริม วันที่ 3 เมษายน 2555               |
+------+---------------------------------------------------------------+
| 2556 | -   บร                                                        |
|      | ิษัทได้ลงทุนก่อสร้างโรงงานเพื่อขยายกำลังการผลิตของบรรจุภัณฑ์พลาสติกและชิ้นส่วน |
|      |     ยานยนต์รวมทั้งลงทุนในโรงงานพ่นสี                                |
|      |                                                               |
|      |    เพื่อตอบสนองต่อความต้องการของตลาดชิ้นส่วนยานยนต์ที่นิคมอุตสาหกรรมปิ่นทอง |
|      |     จังหวัดชลบุรี                                                 |
|      |     โดยได้รับการอนุมัติส่งเสริมการลงทุนจากคณะกรรมการส่งเสริมการลงทุน     |
|      |     ตามบัตรส่งเสริมการลงทุนเลขที่ 1044(2)/2557                      |
|      |     คณะกรรมการอนุมัติให้การส่งเสริมวันที่ 16 ตุลาคม 2556                |
+------+---------------------------------------------------------------+
| 2557 | -   บริษัทได้จัดตั้งบริษัทย่อยขึ้น ภายใต้ชื่อบริษัท พีเจดับบลิว ดริ๊งค์เทค จำกัด     |
|      |     เมื่อวันที่ 10 กุมภาพันธ์ 2557                                    |
|      |     เพื่อประกอบธุรกิจผลิตและจำหน่ายเครื่องดื่มไม่มีแอลกอฮอล์               |
|      |     โดยมีทุนจดทะเบียนเริ่มแรก 1,000,000 บาท                        |
|      |                                                               |
|      | -   เพิ่มทุนจดทะเบียนบริษัท ปัญจวัฒนา (เทียนจิน) พลาสติก จำกัด จาก 2.2    |
|      |     เป็น 2.5 ล้านเหรียญสหรัฐฯ                                     |
|      |                                                               |
|      | -   บริษัทได้จัดตั้งบริษัทย่อยขึ้น ภายใต้ชื่อบริษัท พีเจดับบลิว ฟู้ดแพ็ค จำกัด       |
|      |     เมื่อวันที่ 1 กันยายน 2557                                      |
|      |     เพื่อประกอบธุรกิจผลิตและจำหน่ายบรรจุภัณฑ์สำหรับอาหารและเครื่องดื่ม      |
|      |     โดยมีทุนจดทะเบียนเริ่มแรก 20,000,000 บาท และจดทะเบียนเลิกบริษัท    |
|      |     พีเจดับบลิว ดริ๊งค์เทค จำกัด เมื่อวันที่ 16 ธันวาคม 2557               |
|      |     เพื่อให้การบริหารจัดกลุ่มอุตสาหกรรมเดียวกันอยู่ภายใต้ บริษัท พีเจดับบลิว    |
|      |     ฟู้ดแพ็ค จำกัด                                                |
|      |                                                               |
|      | -   บริษัทได้รับรางวัล SET Award                                   |
|      |     บริษัทจดทะเบียนด้านการรายงานบรรษัทภิบาลดีเยี่ยม (Top Corporate     |
|      |     Governance Report Awards) ประจำปี 2557 เมื่อวันที่ 27 พฤศจิกายน  |
|      |     2557 จัดโดย ตลาดหลักทรัพย์แห่งประเทศไทย                        |
+------+---------------------------------------------------------------+
| 2558 | -   ที่ประชุมสามัญผู้ถือหุ้นของบริษัท ประจำปี 2558 เมื่อวันที่ 21 เมษายน 2558  |
|      |     มีมติให้เพิ่มทุนจดทะเบียนของบริษัทจากเดิม 276,000,000.00 บาท        |
|      |     เป็นทุนจดทะเบียน 287,040,000.00 บาท โดยการออกหุ้นสามัญใหม่ จำนวน |
|      |     22,080,000 ล้านหุ้น มูลค่าที่ตราไว้หุ้นละ 0.5 บาท                   |
|      |     เพื่อรองรับการจ่ายหุ้นปันผลให้แก่ผู้ถือหุ้นของบริษัทในอัตรา 25 หุ้นเดิมต่อ 1   |
|      |     หุ้นปันผล รวมมูลค่าทั้งสิ้นไม่เกิน 11,040,000.00 บาท                 |
|      |                                                               |
|      | -   บริษัทจดทะเบียนเพิ่มทุน จาก 276,000,000.00 บาท เป็น              |
|      |     287,039,972.50 บาท                                        |
|      |                                                               |
|      | เมื่อวันที่ 18 พฤษภาคม 2558                                        |
|      |                                                               |
|      | -   บริษัทได้รับการอนุมัติส่งเสริมการลงทุนจากคณะกรรมการส่งเสริมการลงทุน    |
|      |     ตามบัตรส่งเสริมการลงทุนเลขที่ 58-2011-0-00-1-0                  |
|      |     คณะกรรมการอนุมัติให้การส่งเสริมวันที่ 17 มีนาคม 2558                |
|      |                                                               |
|      | -   บริษัทได้รับการอนุมัติส่งเสริมการลงทุนจากคณะกรรมการส่งเสริมการลงทุน    |
|      |     ตามบัตรส่งเสริมการลงทุนเลขที่ 58-2010-0-00-1-0                  |
|      |     คณะกรรมการอนุมัติให้การส่งเสริมวันที่ 23 มีนาคม 2558                |
+------+---------------------------------------------------------------+
| 2559 | -   บริษัท พีเจดับบลิว ฟู้ดแพ็ค จำกัด บริษัทย่อย ได้เปลี่ยนชื่อเป็นบริษัท พลาสเทค |
|      |     แล็บ จำกัด เมื่อวันที่ 12 พฤษภาคม 2559                           |
|      |     แ                                                         |
|      | ละเพิ่มวัตถุประสงค์การดำเนินงานของบริษัทในส่วนการบริการตรวจสอบจำนวนและ/ |
|      |     หรือมาตรฐาน สินค้าทุกชนิด บริการทดสอบทางวิทยาศาสตร์               |
|      |     และสอบเทียบมาตรฐาน และการทดสอบและ                          |
|      |     วิเคราะห์การปฏิบัติการทางกายภาพและเคมี                          |
|      |                                                               |
|      | -   บริษัทได้รับการรับรองความสามารถทางนวัตกรรมและองค์กรนวัตกรรม       |
|      |     (Innovative Organization) ประจำปี 2559                     |
|      |     จากโครงการส่งเสร                                           |
|      | ิมความสามารถทางนวัตกรรมสำหรับผู้ประกอบการในตลาดหลักทรัพย์แห่งประเทศไทย |
|      |     เมื่อวันที่ 5 ตุลาคม 2559 โดยสำนักงานนวัตกรรมแห่งชาติ (องค์การมหาชน) |
|      |     และตลาดหลักทรัพย์แห่งประเทศไทย                                |
+------+---------------------------------------------------------------+
| 2560 | -   บริษัทได้รับรางวัล Ford Q1 Certification, Ford’s Commendation  |
|      |     for Suppliers                                             |
|      |                                                               |
|      | -   บริษัทได้รับรางวัลอันดับ 3 จากกิจกรรม Quality Control Circle      |
|      |     (QCC) HINO                                                |
|      |                                                               |
|      | -   บริษัทได้รับการยกระดับมาตรฐาน ISO 9001:2008 เป็น ISO 9001:2015  |
+------+---------------------------------------------------------------+

3.  โครงสร้างของบริษัทและบริษัทย่อย

  []

ภาพรวมการประกอบธุรกิจของบริษัทย่อย

+---+----------------------+-------+-----------------------------------+
|   | บริษัท                 | สัด    | ผลิตภัณฑ์                            |
|   |                      | ส่วนกา |                                   |
|   |                      | รถือหุ้น |                                   |
|   |                      |       |                                   |
|   |                      | (ร    |                                   |
|   |                      | ้อยละ) |                                   |
+===+======================+=======+===================================+
| 1 | บริษัท มิลล์แพค จำกัด     | 99.98 | บรรจุภัณฑ์พลาสติกเพื่อการอุปโภคบริโภค     |
| . |                      |       |                                   |
+---+----------------------+-------+-----------------------------------+
| 2 | บริษัท เอลิแก็นซ์         | 99.97 | จัดหาและจำหน่ายฝาขวดน้ำมันหล่อลื่น       |
| . | แพคเกจจิ้ง จำกัด        |       |                                   |
+---+----------------------+-------+-----------------------------------+
| 3 | บริษัท ปัญจวัฒนา         | 1     | บรรจุภัณฑ์พลาสติกส                    |
| . | (เทียนจิน) พลาสติก จำกัด | 00.00 | ำหรับลูกค้าในประเทศสาธารณรัฐประชาชนจีน |
+---+----------------------+-------+-----------------------------------+
| 4 | บริษัท พลาสเทค แล็บ     | 99.99 | บริการทดสอบทางวิทยาศาสตร์            |
| . | จำกัด                 |       | สอบเทียบมาตรฐาน                    |
|   |                      |       | การท                              |
|   |                      |       | ดสอบและวิเคราะห์การปฏิบัติการทางกายภาพ |
|   |                      |       | และเคมี                            |
+---+----------------------+-------+-----------------------------------+

4.  ความสัมพันธ์กับกลุ่มธุรกิจของผู้ถือหุ้นใหญ่

  ในการดำเนินธุรกิจหลักของบริษัท
  มิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่อย่างมีนัยสำคัญแต่อย่างใด
  มีความสัมพันธ์กันแต่เพียงครั้งคราวที่เป็นธุรกรรมปกติ
  ในส่วนของการขายบรรจุภัณฑ์พลาสติกเป็นราคาตลาดทั่วไปและมีเงื่อนไขทางการค้าปกติ
  เช่นเดียวกับลูกค้าทั่วไป โดยบริษัทใช้โครงสร้างราคาขาย-ต้นทุน-กำไร
  เช่นเดียวกับที่บริษัทผลิตและขายให้กับลูกค้ารายอื่นๆค่าเช่าที่ดินจากผู้ถือหุ้นและกรรมการเป็นราคาและอัตราที่เหมาะสม
  ค่าที่ปรึกษากับผู้ถือหุ้นและกรรมการเป็นอัตราที่อยู่ในระเบียบการว่าจ้างพนักงานตามนโยบายของบริษัท
  ซึ่งรายละเอียดได้กล่าวไว้ในหัวข้อการจัดการและการกำกับดูแลกิจการ เรื่องรายการระหว่างกัน

2.  ลักษณะการประกอบธุรกิจ

การประกอบธุรกิจ

บริษัทเป็นผู้ผลิตและจำหน่ายบรรจุภัณฑ์พลาสติกประเภทขวดและฝา
และชิ้นส่วนพลาสติกสำหรับยานยนต์ที่มีคุณภาพ
ตามรูปแบบความต้องการใช้งานของลูกค้าซึ่งเป็นผลิตภัณฑ์ที่มีตราสินค้า (Brand)
เป็นที่รู้จักในแต่ละอุตสาหกรรมและผู้บริโภคโดยทั่วไป
การผลิตสินค้าของบริษัทจะมาจากกระบวนการผลิตหลัก 2 ประเภทได้แก่ การเป่า (Blow
Molding) และการฉีด (Injection Molding)ได้แก่
บรรจุภัณฑ์พลาสติกประเภทขวดและแกลลอนในรูปทรงต่างๆ
ฝาขวดและชิ้นส่วนพลาสติกสำหรับรถยนต์และรถจักรยานยนต์
ทั้งนี้ผลิตภัณฑ์บรรจุภัณฑ์พลาสติกที่บริษัทผลิตมีหลากหลายประเภทเพื่อใช้บรรจุสินค้าต่างๆได้แก่
น้ำมันหล่อลื่น นมและนมเปรี้ยว สินค้าอุปโภคบริโภค น้ำยาเคมีสำหรับใช้ในการเกษตร และ
ชิ้นส่วนพลาสติกสำหรับรถยนต์และรถจักรยานยนต์ เป็นต้น
โดยวัตถุดิบส่วนใหญ่ที่ใช้ในการผลิตมาจากเม็ดพลาสติกประเภทโพลิเอทิลีน(Polyethylene)
และเม็ดพลาสติกโพลีโพรพิลีน(Polypropylene)

  ปัจจุบันบริษัทและบริษัทย่อยมีโรงงานผลิตสินค้า 4 แห่ง ดังนี้

1. โรงงานที่ตั้งอยู่ที่เขตบางบอน จังหวัดกรุงเทพมหานคร

2. โรงงานที่ตั้งอยู่ที่อำเภอเมือง จังหวัดสมุทรสาคร

3. โรงงานที่ตั้งอยู่ที่นิคมอุตสาหกรรมปิ่นทอง 2 อำเภอศรีราชา จังหวัดชลบุรี

4. โรงงานที่ตั้งอยู่ที่เมืองเทียนจิน สาธารณรัฐประชาชนจีน

ทั้งนี้บรรจุภัณฑ์พลาสติกและชิ้นส่วนพลาสติกที่ผลิตให้แก่ลูกค้าแต่ละรายจะมีรายละเอียดปลีกย่อยที่แตกต่างกันขึ้นอยู่กับความต้องการของลูกค้าที่จะนำไปใช้งาน
ซึ่งแบ่งได้ตามประเภทของการนำไปใช้งานของลูกค้าได้ดังนี้

1.  บรรจุภัณฑ์พลาสติกสำหรับบรรจุน้ำมันหล่อลื่น

2.  บรรจุภัณฑ์พลาสติกสำหรับบรรจุนมและนมเปรี้ยว

3.  บรรจุภัณฑ์พลาสติกสำหรับบรรจุสินค้าอุปโภค-บริโภคและน้ำยาเคมีสำหรับการเกษตร

4.  ชิ้นส่วนพลาสติกสำหรับยานยนต์

    1.  โครงสร้างรายได้ของบริษัทและบริษัทย่อยในปี 2558 - 2560

  โครงสร้างรายได้ของบริษัทตามงบการเงินรวมสำหรับปีสิ้นสุดวันที่ 31 ธันวาคม 2558 2559
  และ 2560 เป็นดังนี้

  โครงสร้างรายได้แบ่งตามภูมิศาสตร์

  ------------------------- ---------- -------------------- -------------- -------------------- ----------- --------------------
                            ปี 2558                          ปี 2559                              ปี 2560      

  รายละเอียด                 ล้านบาท     สัดส่วนร้อยละของรายได้   ล้านบาท         สัดส่วนร้อยละของรายได้   ล้านบาท      สัดส่วนร้อยละของรายได้

  รายได้จากการขายในประเทศ    2,540.58   93.17                    2,483.21   90.05                2,417.76    89.71

  รายได้จากการขายต่างประเทศ   180.45     6.62                 266.53         9.67                 271.37      10.07

  รายได้จากการขายรวม         2,721.03   99.78                2,749.74       99.72                2,689.13    99.78

  รายได้อื่นๆ                  5.87       0.22                                0.28                 5.83        0.22
                                                                 7.58                                       

  รวมรายได้                  2,726.90   100.00               2,757.32       100.00               2,694.96    100.00
  ------------------------- ---------- -------------------- -------------- -------------------- ----------- --------------------

  โครงสร้างรายได้แบ่งตามกลุ่มผลิตภัณฑ์

+-----------------------+------+------+------+------+--------+-------+
| รายละเอียด             | ปี    |      | ปี    |      | ปี 2560 |       |
|                       | 2558 |      | 2559 |      |        |       |
+-----------------------+------+------+------+------+--------+-------+
|                       | ล้า   | ร    | ล้า   | ร    | ล้านบาท | ร้อยละ |
|                       | นบาท | ้อยละ | นบาท | ้อยละ |        |       |
|                       |      |      |      |      |        | อัต    |
|                       |      | อัตร  |      | อัตร  |        | ราการ |
|                       |      | าการ |      | าการ |        |       |
|                       |      |      |      |      |        | เติบโต |
|                       |      | เ    |      | เ    |        |       |
|                       |      | ติบโต |      | ติบโต |        |       |
+-----------------------+------+------+------+------+--------+-------+
| ภาชนะบรรจุภัณฑ์น้ำมันหล่อลื่น | 1,35 | (0   | 1,47 | 9.29 | 1,     | -0.14 |
|                       | 2.14 | .92) | 7.72 |      | 475.67 |       |
+-----------------------+------+------+------+------+--------+-------+
| ภาช                   | 33   | 2.08 | 36   | 1    | 337.21 | -8.75 |
| นะบรรจุภัณฑ์นมและนมเปรี้ยว | 3.14 |      | 9.56 | 0.93 |        |       |
+-----------------------+------+------+------+------+--------+-------+
| ภาชนะบรรจุภัณฑ์สินค้าอุปโภค | 27   | 1    | 20   | (26  | 203.03 | 0.80  |
|                       | 4.32 | 5.18 | 1.41 | .58) |        |       |
| บริโภคและน้ำยาเคมี       |      |      |      |      |        |       |
+-----------------------+------+------+------+------+--------+-------+
| ชิ้นส่วนยานยนต์           | 76   | 10   | 70   | (7   | 673.22 | -3.97 |
|                       | 1.43 | 8.25 | 1.04 | .93) |        |       |
+-----------------------+------+------+------+------+--------+-------+
| รวมรายได้จากการขาย     | 2,72 | 1    | 2,74 | 1.05 | 2,     | -2.20 |
|                       | 1.03 | 8.57 | 9.74 |      | 689.13 |       |
+-----------------------+------+------+------+------+--------+-------+
| รายได้อื่น               | 5.87 | 4.08 | 7.58 | 2    | 5.83   | -     |
|                       |      |      |      | 9.13 |        | 23.09 |
+-----------------------+------+------+------+------+--------+-------+
| รายได้รวม              | 2,72 | 1    | 2,75 | 1.12 | 2,     | -2.26 |
|                       | 6.90 | 8.53 | 7.32 |      | 694.96 |       |
+-----------------------+------+------+------+------+--------+-------+

2.  ลักษณะผลิตภัณฑ์

  บรรจุภัณฑ์พลาสติกและชิ้นส่วนพลาสติกที่บริษัทและบริษัทย่อยผลิตนั้น
  แบ่งได้ตามประเภทของการนำไปใช้งานของลูกค้าได้ดังนี้

1)  บรรจุภัณฑ์พลาสติกสำหรับบรรจุน้ำมันหล่อลื่น
    บริษัทและบริษัทย่อยเป็นผู้ผลิตและจำหน่ายบรรจุภัณฑ์พลาสติกประเภทขวด แกลลอน
    และถังในขนาดและรูปทรงต่างๆ
    เพื่อใช้เป็นบรรจุภัณฑ์พลาสติกสำหรับบรรจุน้ำมันหล่อลื่นหลากหลาย
    บริษัทและบริษัทย่อยสามารถผลิตบรรจุภัณฑ์พลาสติกสำหรับบรรจุน้ำมันหล่อลื่นประเภทขวด
    แกลลอนและถัง ในขนาดและรูปทรงต่างๆได้ตามความต้องการของลูกค้า
    ตั้งแต่ขนาดเล็กที่มีขนาดบรรจุ 0.5, 0.8, 1, 3, 4, 5 และ 6 ลิตร
    และขนาดใหญ่ที่มีขนาดบรรจุ 18 ลิตร และ 20 ลิตร

  []

2)  บรรจุภัณฑ์พลาสติกสำหรับบรรจุนมและนมเปรี้ยว
    บริษัทเป็นผู้ผลิตและจำหน่ายบรรจุภัณฑ์พลาสติกสำหรับบรรจุนมและนมเปรี้ยวในขนาดและรูปทรงต่างๆ
    เนื่องจากบรรจุภัณฑ์พลาสติกที่ใช้บรรจุนมและนมเปรี้ยวที่ผลิตจะต้องสัมผัสกับอาหารโดยตรง
    ดังนั้นบริษัทจึงให้ความสำคัญกับกระบวนการผลิตบรรจุภัณฑ์พลาสติกสำหรับบรรจุนมและนมเปรี้ยว
    โดยบริษัทได้แยกส่วนของกระบวนการผลิตและการทำงานออกมาต่างหาก
    โดยจะแยกเป็นห้องระบบปิด(Clean Room)
    และแยกเครื่องจักรที่ใช้ในการผลิตและพนักงานต่างๆที่เกี่ยวข้องในการผลิตออกจากสายการผลิตอื่น
    เพื่อเป็นการป้องกันการปนเปื้อนของฝุ่นละอองและแบคทีเรียและสามารถควบคุมคุณภาพให้เป็นไปตามมาตรฐานของ
    GMP (Good Manufacturing Practice) และระบบ HACCP (Hazard Analysis and
    Critical Control Point) โดยบรรจุภัณฑ์ที่บริษัทสามารถผลิตได้มีขนาดบรรจุ 80 มล.
    100 มล. 190 มล. 200 มล. 450 มล. 830 มล. 2 ลิตร และ 5 ลิตร

  []

3)  บรรจุภัณฑ์พลาสติกสำหรับบรรจุสินค้าอุปโภค-บริโภคและน้ำยาเคมี
    บริษัทเป็นผู้ผลิตและจำหน่ายบรรจุภัณฑ์พลาสติกสำหรับบรรจุสินค้าอุปโภคและบริโภค เช่น
    บรรจุภัณฑ์สำหรับบรรจุน้ำยาทำความสะอาด และน้ำยาเคมี
    ได้แก่น้ำยาล้างห้องน้ำและสุขภัณฑ์น้ำยาทำความสะอาดพื้น น้ำยาล้างจาน ยากำจัดศัตรูพืช
    ยาฆ่าหญ้า บรรจุภัณฑ์สำหรับบรรจุน้ำยาปรับผ้านุ่ม บรรจุภัณฑ์สำหรับบรรจุแป้งทาตัว เป็นต้น

  []

4)  ชิ้นส่วนพลาสติกสำหรับยานยนต์
    บริษัทเป็นผู้ผลิตและจำหน่ายชิ้นส่วนพลาสติกให้แก่ลูกค้าของบริษัทซึ่งเป็นผู้ผลิตรถยนต์และรถจักรยานยนต์
    (Product Maker) และ ผู้ผลิตและจัดหาอุปกรณ์ขั้นที่ 1 (1^(st) Tier Supplier)
    โดยผู้ผลิตรถยนต์และรถจักรยานยนต์จะนำผลิตภัณฑ์ของบริษัทไปเป็นส่วนประกอบในชิ้นส่วนของรถยนต์และรถจักรยานยนต์
    ได้แก่ ถังบรรจุน้ำสำหรับทำความสะอาดกระจกหน้า ถังบรรจุน้ำระบายความร้อนสำหรับหม้อน้ำ
    ท่อแอร์ (“Duct”) ฝาครอบท้ายรถกระบะ (“Lid”) สปอยเลอร์ ฝาพลาสติกครอบเกียร์
    เป็นต้น

  []

5)  [] ชิ้นส่วนยานยนต์พ่นสี บริษัทเป็นผู้ผลิตและจำหน่ายชิ้นส่วนยานยนต์พ่นสี ให้แก่ลูกค้า ภายใต้
    ตราสิน ค้า ของค่ายรถยนต์ต่างๆ รวมทั้งให้บริการฉีดขึ้นรูป ชุป
    และพ่นสีผลิตภัณฑ์พลาสติกให้กับบริษัทซึ่งเป็นผู้ผลิตรถยนต์ (Product Maker)
    ซึ่งจะนำผลิตภัณฑ์ของบริษัทไปเป็นส่วนประกอบในชิ้นส่วนของรถยนต์

สิทธิประโยชน์และเงื่อนไขที่ได้รับการจากการส่งเสริมการลงทุน

  บริษัทได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการลงทุน
  พ.ศ.2520 โดยการอนุมัติของคณะกรรมการส่งเสริมการลงทุน มีสาระสำคัญดังนี้

[]

1.  การตลาดและการแข่งขัน

(1) นโยบายการแข่งขัน และจำหน่ายผลิตภัณฑ์ของบริษัท

กลยุทธ์การแข่งขัน

บริษัทเป็นผู้ผลิตและจำหน่ายบรรจุภัณฑ์พลาสติกประเภทขวดและฝา
และชิ้นส่วนพลาสติกสำหรับยานยนต์ที่มีคุณภาพ ตามรูปแบบความต้องการใช้งานของลูกค้า
ที่ได้รับการยอมรับจากลูกค้าในด้านคุณภาพของชิ้นงานและคุณภาพของการให้บริการ
โดยบริษัทให้ความสำคัญและใส่ใจในการผลิตตั้งแต่ การออกแบบรูปทรงของบรรจุภัณฑ์,
การจัดหาวัตถุดิบ, การควบคุมการผลิต
รวมไปถึงการตรวจสอบคุณภาพและความเรียบร้อยของชิ้นงานที่ผลิต
และการส่งมอบให้แก่ลูกค้าได้ตรงเวลา
เพื่อให้มั่นใจได้ว่าชิ้นงานที่บริษัทผลิตตรงตามความต้องการและการออกแบบของลูกค้า

ทั้งนี้กลยุทธ์ที่บริษัทใช้ในการแข่งขัน เป็นดังนี้

(1) คุณภาพของผลิตภัณฑ์ บริษัทให้ความสำคัญต่อการควบคุมคุณภาพของผลิตภัณฑ์ที่บริษัทผลิต
    เพื่อให้ผลิตภัณฑ์ดังกล่าวมีคุณสมบัติตรงตามความต้องการของลูกค้า
    โดยบริษัทจะให้ความสำคัญตั้งแต่การออกแบบรูปทรงของผลิตภัณฑ์
    การจัดหาวัตถุดิบที่มีคุณสมบัติตรงตามที่ลูกค้ากำหนด
    การกำกับดูแลกระบวนการผลิตในแต่ละขั้นตอน
    รวมไปถึงการตรวจสอบคุณภาพของผลิตภัณฑ์ที่ผลิตเสร็จแล้ว
    โดยบริษัทจัดให้มีการตรวจสอบคุณภาพของผลิตภัณฑ์ที่ผลิตเสร็จแล้ว 2 ระดับ คือ

1.  การตรวจสอบและควบคุมคุณภาพในกระบวนการผลิต และ

2.  การตรวจสอบขั้นสุดท้ายก่อนส่งมอบให้แก่ลูกค้า
    ทั้งนี้เพื่อให้มั่นใจว่าผลิตภัณฑ์ที่บริษัทผลิตและส่งมอบให้แก่ลูกค้ามีคุณสมบัติตรงตามที่ลูกค้ากำหนด

(2) ความตรงต่อเวลาในการส่งมอบงาน
    บริษัทให้ความสำคัญในการควบคุมและจัดส่งผลิตภัณฑ์ให้แก่ลูกค้าได้ตรงตามเวลาและสามารถส่งมอบงานได้อย่างสม่ำเสมอและเป็นการสร้างความเชื่อมั่นในการทำงานของบริษัท

(3) ความมั่นคงในการผลิต
    บริษัทสามารถผลิตและจัดหาผลิตภัณฑ์ได้ตรงตามรูปแบบความต้องการของลูกค้า
    และในปริมาณและเวลาที่กำหนด
    เพื่อสร้างความมั่นใจให้กับลูกค้าว่าจะได้รับมอบสินค้าในปริมาณและเวลาที่ทันกับความต้องการ
    โดยเฉพาะชิ้นส่วนยานยนต์ที่บริษัทผลิตจะต้องจัดส่งให้แก่ลูกค้าเพื่อให้สามารถนำไปใช้แบบทันเวลาพอดี
    (Just-in-Time)

(4) ความสามารถในการเพิ่มหรือขยายกำลังการผลิต
    บริษัทสามารถเพิ่มหรือขยายกำลังการผลิตผลิตภัณฑ์เพื่อรองรับการเติบโตและการขยายตัวทางธุรกิจของลูกค้า
    โดยสามารถผลิตผลิตภัณฑ์ได้ในปริมาณที่เพิ่มขึ้นหากมีความต้องการจากลูกค้า

  (5) การพัฒนากระบวนการผลิตเพื่อเพิ่มประสิทธิภาพในการบริหารจัดการต้นทุน
  บริษัทมุ่งมั่นที่จะพัฒนากระบวนการผลิตและการบริหารจัดการต้นทุนอย่างต่อเนื่อง
  เพื่อเพิ่มขีดความสามารถในการแข่งขันและจูงใจลูกค้า
  เนื่องจากโครงสร้างการกำหนดราคาผลิตภัณฑ์ของบริษัทและในอุตสาหกรรมมีลักษณะเป็นแบบต้นทุนบวกอัตรากำไร
  (Cost plus Pricing)
  ดังนั้นการที่บริษัทสามารถบริหารจัดการให้ต้นทุนลดลงจะทำให้ต้นทุนของลูกค้าลดลงด้วยเช่นกัน
  ซึ่งจะช่วยเพิ่มขีดความสามารถในการแข่งขันของลูกค้า

ทั้งนี้บริษัทได้พัฒนาและนำกระบวนการรวมถึงระบบการดำเนินงานมาประยุกต์ใช้ในกระบวนการผลิตของบริษัทเพื่อเพิ่มประสิทธิภาพในการบริหารจัดการต้นทุนโดยนำระบบ
TPM (Total Productive Maintenance) เข้ามาใช้ตั้งแต่ปี 2543
ทำให้บริษัทสามารถควบคุมต้นทุนในการผลิต
อันนำมาซึ่งการรักษาความสามารถในการทำกำไรของบริษัท

  (6) ความรับผิดชอบและความสัมพันธ์ที่ดีต่อลูกค้า

-   ความสามารถในการปรับเพิ่มกำลังการผลิตเพื่อตอบสนองความต้องการของลูกค้า
    ในบางกรณีลูกค้าอาจมีความต้องการผลิตภัณฑ์ของบริษัทเพิ่มขึ้นในช่วงระยะเวลาหนึ่งอย่างกระทันหัน
    บริษัทก็มีความสามารถที่จะปรับเปลี่ยนสายการผลิตเพื่อเพิ่มกำลังการผลิตให้สอดคล้องกับความต้องการของลูกค้าได้ภายในระยะเวลาอันสั้น

-   การรักษาความสัมพันธ์ระยะยาวกับลูกค้า
    บริษัทมีนโยบายที่จะรักษาความสัมพันธ์กับลูกค้าในระยะยาว
    โดยการจัดเตรียมและรักษากำลังการผลิตสนับสนุนงานของลูกค้า
    รวมถึงขยายกำลังการผลิตและเพิ่มกระบวนการใหม่ๆ เพื่อให้บริการครบวงจร

-   การรักษาความลับของลูกค้า บริษัทให้ความสำคัญกับการรักษาความลับของลูกค้า
    โดยบริษัทจะควบคุมดูแลไม่ให้มีการนำข้อมูลทางด้านเทคนิคที่เกี่ยวข้องกับผลิตภัณฑ์ที่ลูกค้าว่าจ้างบริษัทผลิต
    หรือข้อมูลอื่นใดที่เป็นความลับการค้าของลูกค้า
    รวมถึงข้อมูลอื่นใดที่จะส่งผลต่อความสามารถในการแข่งขันและการทำธุรกิจของบริษัท
    นำมาเปิดเผยต่อบุคคลภายนอกหรือนำข้อมูลดังกล่าวไปหาประโยชน์เพื่อการส่วนตัว

-   ลักษณะลูกค้าและกลุ่มลูกค้าเป้าหมาย

กลุ่มลูกค้าของบริษัทส่วนใหญ่เป็นเจ้าของผลิตภัณฑ์ที่มีตราสินค้าเป็นที่รู้จักในแต่ละอุตสาหกรรมและผู้บริโภคทั่วไปที่ต้องการบรรจุภัณฑ์พลาสติกและชิ้นส่วนพลาสติกที่มีคุณภาพได้มาตรฐาน
โดยสามารถแบ่งกลุ่มลูกค้าได้ดังนี้

1.  บรรจุภัณฑ์พลาสติกสำหรับบรรจุน้ำมันหล่อลื่น

2.  บรรจุภัณฑ์พลาสติกสำหรับบรรจุนมและนมเปรี้ยว

3.  บรรจุภัณฑ์พลาสติกสำหรับบรรจุสินค้าอุปโภคบริโภคและสารเคมีสำหรับการเกษตร

4.  ชิ้นส่วนพลาสติกสำหรับยานยนต์

-   ช่องทางการจัดจำหน่าย

บริษัทมีการจำหน่ายผลิตภัณฑ์ และให้บริการกับลูกค้าในประเทศทั้งหมด
โดยผ่านช่องทางการจัดจำหน่ายหลายช่องทางเพื่อให้เข้าถึงกลุ่มลูกค้าเป้าหมายของบริษัท ดังนี้

-   การจำหน่ายผ่านทีมงานฝ่ายการตลาด
    บริษัทดำเนินการติดต่อลูกค้าโดยตรงผ่านทีมงานฝ่ายการตลาดของบริษัทที่มีประสบการณ์ ความรู้
    และสามารถเข้าถึงความต้องการของลูกค้าได้เป็นอย่างดี
    โดยทีมงานฝ่ายการตลาดของบริษัทจะไปพบกับลูกค้าและนำเสนอผลิตภัณฑ์
    ข้อมูลรายละเอียดเกี่ยวกับสินค้าให้ตรงกับความต้องการของลูกค้าและทำให้ทราบถึงความต้องการใหม่ๆ
    ของลูกค้า รวมถึงในบางครั้งอาจมีการประสานงานร่วมกันกับหลายๆ ฝ่ายภายในบริษัท เช่น
    ฝ่ายผลิต และฝ่ายวางแผน เป็นต้น
    เพื่อร่วมกันจัดทำและนำเสนอข้อมูลเพื่อให้ตรงกับความต้องการของลูกค้าในแต่ละราย

-   การจำหน่ายโดยเข้าร่วมประมูลงาน เป็นอีกหนึ่งช่องทางในการจำหน่ายผลิตภัณฑ์ของบริษัท
    ซึ่งส่วนใหญ่จะเป็นวิธีที่ลูกค้าในกลุ่มชิ้นส่วนพลาสติกสำหรับยานยนต์
    และกลุ่มบรรจุภัณฑ์น้ำมันหล่อลื่นใช้ในการคัดเลือกผู้ผลิต
    โดยมีทีมงานฝ่ายการตลาดของบริษัทจะติดตามข่าวสารในการเปิดประมูลงานของกลุ่มลูกค้าเป้าหมาย
    เพื่อยื่นเสนอราคาแข่งขันกับผู้ผลิตรายอื่น
    โดยลักษณะการประมูลจะเป็นการประมูลเฉพาะผู้ผลิตที่เคยผลิตให้แก่เจ้าของสินค้าอยู่ในปัจจุบัน(การประมูลแบบปิด)
    เพื่อให้ได้รับคัดเลือกและคำสั่งซื้อจากลูกค้า

-   การจำหน่ายโดยลูกค้าเข้ามาติดต่อบริษัทโดยตรง
    ลูกค้าของบริษัทบางรายมีการติดต่อสั่งซื้อผลิตภัณฑ์จากบริษัทโดยตรง
    เนื่องจากได้รับคำแนะนำจากลูกค้าเดิมของบริษัท

นโยบายการกำหนดราคา

บริษัทมีนโยบายกำหนดราคาจำหน่ายบรรจุภัณฑ์พลาสติกและชิ้นส่วนพลาสติกจากราคาต้นทุนของผลิตภัณฑ์บวกอัตรากำไร
(Cost Plus Pricing)
ทั้งนี้ในการกำหนดราคานั้นมีทั้งแบบที่กำหนดร่วมกันระหว่างบริษัทและลูกค้า
โดยเจรจากำหนดราคาจำหน่ายร่วมกันตั้งแต่ก่อนเริ่มกระบวนการผลิต
และแบบที่บริษัทต้องเสนอราคาจำหน่ายเพื่อแข่งขันกับผู้ผลิตรายอื่น

เนื่องจากต้นทุนส่วนใหญ่ของผลิตภัณฑ์ของบริษัทมาจากราคาวัตถุดิบ คือ เม็ดพลาสติกโพลีเอทธิลีน
และเม็ดพลาสติกโพลีโพรพีลีน ซึ่งบริษัทจะสั่งซื้อวัตถุดิบส่วนใหญ่จากภายในประเทศ
อย่างไรก็ตามเนื่องจากวัตถุดิบดังกล่าวเป็นสินค้าที่มีลักษณะเป็น Commodity
ราคาของวัตถุดิบดังกล่าวจึงถูกกำหนดโดยอุปสงค์และอุปทานของวัตถุดิบแต่ละประเภทในตลาดโลก
ที่มีการเปลี่ยนแปลงอยู่ตลอดเวลาซึ่งอาจจะมีราคาเปลี่ยนแปลงได้
ดังนั้นราคาจำหน่ายของผลิตภัณฑ์ของบริษัทจึงมีการกำหนดให้สามารถปรับราคาได้สำหรับลูกค้าที่มีเงื่อนไขกำหนดไว้ให้ปรับราคาได้
โดยจะมีการกำหนดไว้ให้สามารถปรับราคาจำหน่ายได้ทุกเดือน หรือทุกไตรมาส เป็นต้น
ทั้งนี้เพื่อเป็นการรักษาอัตรากำไรขั้นต้นของบริษัทให้อยู่ในระดับที่ยอมรับได้

แม้ว่าจะมีลูกค้าบางประเภทที่ไม่มีเงื่อนไขการปรับราคากำหนดไว้ก็ตาม
แต่บริษัทก็สามารถเจรจาปรับราคาจำหน่ายได้ตามราคาวัตถุดิบที่เปลี่ยนแปลงไป

-   การจัดหาผลิตภัณฑ์หรือบริการ

การจัดหาผลิตภัณฑ์

-   การผลิตและการใช้กำลังการผลิต

  ปัจจุบันบริษัทและบริษัทย่อยมีโรงงาน 4 แห่ง โดยมีสถานที่ตั้งในประเทศไทย 3 แห่ง คือ
  กรุงเทพฯ จังหวัดสมุทรสาคร จังหวัดชลบุรี และเมืองเทียนจิน สาธารณรัฐประชาชนจีน 1 แห่ง

-   วัตถุดิบ

  วัตถุดิบหลักที่ใช้ในการผลิตของบริษัทส่วนใหญ่ ได้แก่ เม็ดพลาสติก สีผสมพลาสติก
  และสติกเกอร์และชิงค์ฟิล์มโดยลูกค้าจะเป็นผู้กำหนดลักษณะเฉพาะ ชนิด
  และคุณภาพของวัตถุดิบที่ต้องการให้กับบริษัท ดังนี้

  1. เม็ดพลาสติก ประเภทต่างๆที่บริษัทใช้ได้แก่

  ก) โพลีเอททีลีน(Polyethylene, PE)

  เป็นพลาสติกที่มีความอ่อนตัวยืดหยุ่นได้ดี แบ่งเป็น LDPE (Low Density) และ HDPE (High
  Density) บรรจุภัณฑ์พลาสติกที่ผลิตจากเม็ดพลาสติกประเภทนี้ได้แก่
  บรรจุภัณฑ์พลาสติกสำหรับบรรจุน้ำมันหล่อลื่น, บรรจุภัณฑ์พลาสติกสำหรับบรรจุนมและนมเปรี้ยว,
  บรรจุภัณฑ์พลาสติกสำหรับบรรจุสินค้าอุปโภคและบริโภค

  ข) โพลีโพรพีลีน(Polypropylene, PP)

  เป็นพลาสติกที่มีความเหนียว และยืดหยุ่นได้ดีกว่าโพลีเอททีลีน ทนทานต่อความร้อน ความชื้นได้ดี
  ผลิตภัณฑ์ที่ผลิตจากพลาสติกประเภทนี้ได้แก่ ฝาปิดขวด และ ชิ้นส่วนรถยนต์และรถจักรยานยนต์
  เป็นต้น

  2. สีผสมพลาสติก

  ในการผลิตบรรจุภัณฑ์และชิ้นส่วนพลาสติกนั้น
  ต้องมีสีผสมพลาสติกเป็นส่วนประกอบที่สำคัญร่วมกับเม็ดพลาสติกด้วย
  โดยต้องนำวัตถุดิบทั้งสองมาผสมกันตามสัดส่วน เพื่อให้ได้คุณสมบัติทางกายภาพและสีที่ต้องการ

3. สติกเกอร์และชิงค์ฟิล์ม

ในการผลิตบรรจุภัณฑ์พลาสติกนั้น ลูกค้าจะเป็นผู้กำหนดรูปแบบ ราคา และผู้ผลิตสติกเกอร์และชิงค์
ฟิล์มโดยให้บริษัทเป็นผู้ติดต่อเรียกเข้ามาเพื่อนำมาผลิต

เม็ดพลาสติก สีผสมพลาสติกและสติกเกอร์และชิงค์ฟิล์มเกือบทั้งหมดบริษัทซื้อจากผู้ผลิตในประเทศ
มีเพียงเม็ดพลาสติกและสติกเกอร์บางประเภทซึ่งเป็นส่วนน้อยที่ต้องสั่งซื้อจากต่างประเทศ
เนื่องจากราคาของเม็ดพลาสติกจะมีการเปลี่ยนแปลงตามราคาของน้ำมัน
รวมถึงความสมดุลของอุปสงค์และอุปทานในตลาดโลกอยู่ตลอดเวลา
บริษัทตระหนักถึงปัจจัยดังกล่าวเป็นอย่างดี
ผู้บริหารของบริษัทจึงคอยติดตามสถานการณ์ราคาและปริมาณความต้องการเม็ดพลาสติกของตลาดโลกอย่างสม่ำเสมอ
เพื่อวางแผนการจัดซื้อให้สอดคล้องกับแผนการผลิตของบริษัททั้งปริมาณที่ต้องการและในระยะเวลาที่กำหนด

-   ผลกระทบต่อสิ่งแวดล้อม

กระบวนการผลิตชิ้นส่วนพลาสติกของบริษัทไม่มีมลภาวะที่ส่งผลกระทบต่อสิ่งแวดล้อม
แต่อย่างไรก็ตามใน
การผลิตผลิตภัณฑ์ของบริษัทจะมีเศษพลาสติกส่วนเกินที่ตัดออกจากชิ้นงานที่ผลิตสำเร็จซึ่งโดยส่วนใหญ่ก็จะสามารถนำไปรีไซเคิลเพื่อใช้ประกอบเป็นส่วนหนึ่งของวัตถุดิบในการกระบวนการผลิตใหม่ได้ตามสัดส่วนของสูตรการผลิตที่บริษัทได้กำหนด
สำหรับถุงพลาสติกและกล่องกระดาษสำหรับใช้บรรจุสินค้า
ซึ่งสามารถนำมาใช้หมุนเวียนได้หลายครั้งจนกว่าจะชำรุดและไม่สามารถนำมาใช้ได้อีกนั้น
บริษัทก็จะจำหน่ายถุงพลาสติกและกล่องกระดาษดังกล่าวที่ชำรุดให้แก่บุคคลภายนอกต่อไป

แม้ว่าบริษัทมีโรงงานของบริษัท 2 โรงงานที่ไม่ได้ตั้งในนิคมอุตสาหกรรม
แต่ก็ต้องปฏิบัติตามข้อกำหนดของ กรมโรงงานอุตสาหกรรม กระทรวงอุตสาหกรรม
ส่วนโรงงานที่ตั้งอยู่ในนิคมอุตสาหกรรมปิ่นทอง 2 ในจังหวัดชลบุรี
ก็ต้องปฏิบัติตามข้อกำหนดของการนิคมอุตสาหกรรมแห่งประเทศไทย
ซึ่งการผลิตของบริษัทก็อยู่ในเกณฑ์มาตรฐานของการนิคมอุตสาหกรรมแห่งประเทศไทย

ทั้งนี้บริษัทได้รับมาตรฐาน ISO 14001 : 2004
ซึ่งเป็นมาตรฐานเกี่ยวกับการจัดการและการปฏิบัติการด้านสิ่งแวดล้อม
จึงเป็นเครื่องรับประกันระบบการดูแลป้องกันสิ่งแวดล้อมที่เกิดขึ้นจากการผลิตของบริษัท

-   สภาพการแข่งขันและแนวโน้มสภาวะอุตสาหกรรม

¹สภาวะเศรษฐกิจไทย ในปี 2560 ที่ผ่านมาผลิตภัณฑ์มวลรวมในประเทศ (GDP) ขยายตัวร้อยละ
3.9 เทียบกับที่ขยายตัวร้อยละ 3.3 ในปี 2559
แสดงให้เห็นถึงการฟื้นตัวทางเศรษฐกิจต่อเนื่องจากปีที่แล้ว
การขยายตัวในเกณฑ์สูงของภาคการส่งออก การลงทุนภาคเอกชน การท่องเที่ยว การค้าส่งค้าปลีก
โดยมีปัจจัยสนับสนุนจากการปรับต้วดีขึ้นของฐานรายได้รวมในระบบเศรษฐกิจ
มาตรการกระตุ้นการใช้จ่ายภาครัฐ ยังคงเป็นปัจจัยหลัก
จะเห็นได้จากภาคการส่งออกมีการขยายตัวดีขึ้นในเกณฑ์สูงอย่างต่อเนื่องร้อยละ 9.7
และการลงทุนในรัฐวิสาหกิจขยายตัว หากแต่การลงทุนของรัฐบาลจะลดลงจากปัญหาอุทกภัย
และการจัดซื้อจัดจ้าง อย่างไรก็ดีการขยายตัวของภาคการท่องเที่ยว
จะเห็นได้จากรายรับจากนักท่องเที่ยวเพิ่มขึ้นร้อยละ 23.2 และร้อยละ 3.1
แบ่งเป็นรายรับจากนักท่องเที่ยวต่างประเทศ และในประเทศตามลำดับ

------------------------------------------------------------

¹ สำนักงานคณะกรรมการพัฒนาการเศรษฐกิจและสังคมแห่งชาติ

¹สำหรับนโยบายทางการคลัง ภาครัฐยังคงนโยบายอัตราดอกเบี้ยร้อยละ 1.50 ต่อปี
ซึ่งมีวัตถุประสงค์เพื่อเป็นการผ่อนปรนและสนับสนุนพัฒนาการของเงินเฟ้อที่ปรับสูงขึ้นอย่างค่อยเป็นค่อยไป
รวมถึงเสริมสร้างตลาดการส่งออก การลงทุนภาครัฐ
ในขณะที่ประเทศเศรษฐกิจหลักเริ่มปรับนโยบายทางการเงินสู่ภาวะปกติมากขึ้น

¹อุตสาหกรรมยานยนต์ในปี 2560
มีภาวะตลาดเติบโตดีขึ้นโดยเฉพาะปริมาณการจำหน่ายรถยนต์ในประเทศที่ขยายตัวร้อยละ 13.38
ส่วนหนึ่งเป็นผลมาจากการเปิดตัวรถยนต์รุ่นใหม่
และการจัดกิจกรรมส่งเสริมการขายของผู้ประกอบการที่มีการแข่งขันกันมากขึ้น
ทั้งนี้เป็นไปในทิศทางเดียวกันกับ ²ข้อมูลการผลิตยานยนต์ ซึ่งปรับตัวเพิ่มขึ้นร้อยละ 2.28
อย่างไรก็ตามตลาดส่งออกมีการชะลอตัวในประเทศแถบเอเชีย ตะวันออกกลาง แอฟริกา ยุโรป
และอเมริกาใต้ สำหรับปี 2561 คาดว่าจะมีการผลิตรถยนต์เพิ่มร้อยละ 2.56
รวมจำนวนการผลิตรถยนต์ 2.0 ล้านคัน โดยเน้นการผลิตเพื่อการจำหน่ายในประเทศเพิ่มขึ้นร้อยละ
3.25

²ปริมาณการผลิตและจำหน่ายรถยนต์

  ----------------- ---------- ---------- ----------- ---------- ----------
  (หน่วย :แสนคัน)     2556       2557       2558        2559       2560

  การผลิต            24.57      18.80      19.12       19.44      19.89

  (%YOY)            0.14       -23.49     1.71        1.68       2.28

  จำหน่ายรถยนต์รวม    13.26      8.82       8.00        7.68       8.72

  (%YOY)            -6.98      -33.52     -9.29       -3.86      13.38

  จำหน่ายรถยนต์นั่ง     6.28       3.70       3.05        2.80       3.49

  (%YOY)            -5.66      -41.11     -17.39      -8.35      24.60

  ปริมาณการส่งออก     11.28      11.28      12.04       11.89      11.40

  (%YOY)            10.27      0.00       6.81        -1.36      -4.11
  ----------------- ---------- ---------- ----------- ---------- ----------

¹อุตสาหกรรมบรรจุภัณฑ์น้ำมันหล่อลื่นในปี 2560
คาดว่าตลาดในประเทศจะยังคงสามารถเติบโตได้อยู่
ซึ่งปัจจัยความเสี่ยงที่หลายฝ่ายมีความกังวลคือเรื่องของรถยนต์พลังงานไฟฟ้า
ซึ่งเริ่มมีการพัฒนาเพื่อจำหน่ายในเชิงพาณิชย์
โดยจากบทวิเคราะห์ในหลายๆสถาบันมองว่าระบบสนับสนุนรถยนต์พลังงานไฟฟ้ายังไม่มีความพร้อม
ทั้งในส่วนของสถานีให้บริการชาร์จไฟฟ้า ตลอดจนสมรรถนะการใช้งานของรถยนต์เอง
ความเพียงพอของทรัพยากรสนับสนุน
ดังนั้นรถยนต์ประเภทเครื่องยนต์สันดาปภายในยังคงเป็นทางเลือกหลักอยู่
อย่างไรก็ดีบริษัทมีการวางแผนรองรับอย่างรอบคอบในทุกมิติ
สำหรับกลุ่มอุตสาหกรรมบรรจุภัณฑ์พลาสติกเพื่อการอุปโภคบริโภคในภาพรวมมีอัตราการเติบโตดีขึ้นจากปัจจัยการใช้จ่ายภาคครัวเรือน
ตลอดจนปัจจัยจากมาตรการส่งเสริมการใช้จ่ายของภาครัฐ จะเห็นได้จากดัชนีค้าปลีกขยายตัวร้อยละ
6.6 ซึ่งเป็นการขยายตัวเกือบทุกหมวดสินค้า หมวดสินค้าคงทนขยายตัวร้อยละ 2.5 ห้างสรรพสินค้า
และร้านค้าทั่วไปขยายตัวร้อยละ 7.1

-----------------------------------------------------------

¹ สำนักงานคณะกรรมการพัฒนาการเศรษฐกิจและสังคมแห่งชาติ ² สำนักงานเศรษฐกิจอุตสาหกรรม

¹สำหรับเศรษฐกิจไทยปี 2561 มีแนวโน้มที่จะขยายตัวในเกณฑ์ที่ดี และเร่งตัวขึ้นจากปี 2560
คาดว่า GDP จะขยายตัวร้อยละ 3.6 - 4.6 ปรับตัวดีขึ้นจากการขยายตัวร้อยละ 3.3 และ 3.9
ในปี 2559 2560 ตามลำดับ โดยมีปัจจัยสนับสนุนจากเศรษฐกิจโลกที่จะส่งผลในภาคการผลิต
ภาคอุตสาหกรรมขยายตัวเร่งขึ้น และสนับสนุนเศรษฐกิจในภาพรวมได้มากขึ้น
การขับเคลื่อนการใช้จ่ายภาครัฐ ทั้งการเพิ่มขึ้นของกรอบงบประมาณการลงทุน
ความคืบหน้าการลงทุนโครงการขนาดใหญ่
ตลอดจนการขับเคลื่อนด้านการท่องเที่ยวที่ได้รับอานิสงค์จากการฟื้นตัวของประเทศเศรษฐกิจหลัก
และภาคการส่งออกจะขยายตัวดีขึ้น ตามแนวโน้มการขยายตัวเร่งขึ้นของเศรษฐกิจโลก
อย่างไรก็ตามยังคงมีปัจจัยความเสี่ยงจากความผันผวนของระบบเศรษฐกิจ
การขึ้นราคาสินค้าในตลาดโลก อัตราเงินเฟ้อ อัตราดอกเบี้ยในตลาดโลกที่มีแนวโน้มปรับตัวสูงขึ้น
ตลอดจนนโยบายประเทศเศรษฐกิจหลักต่างๆ เงื่อนไขทางการเมือง อย่างไรก็ดีคาดว่าปี 2561
เศรษฐกิจไทยจะมีการเติบโตจากแรงผลักดันจากการลงทุนภาครัฐ
ฐานรายได้ประชากรในระบบเศรษฐกิจ และความชัดเจนที่มากขึ้น
ทิศทางการเมืองที่จะเริ่มมีการเตรียมตัวเลือกตั้ง อย่างไรก็ดี
อุปสรรคที่ขัดขวางการเติบโตของเศรษฐกิจไทยอันได้แก่ นโยบายส่งเสริมการลงทุน
อัตราค้าจ้างขั้นต่ำที่มีการเปลี่ยนแปลงในปี 2561 และภัยธรรมชาติ

¹แนวโน้มเศรษฐกิจโลกในปี 2561 คาดว่าจะมีการขยายตัวร้อยละ 3.8
จากอิทธิพลเศรษฐกิจของสหรัฐที่มีแนวโน้มขยายตัวเร่งขึ้นจากปัจจัยพื้นฐานทางเศรษฐกิจ
และแรงกระตุ้นจากการปรับลดภาษี และส่งเสริมการจ้างงาน
ในขณะที่เศรษฐกิจกลุ่มประเทศยูโรโซน คาดว่าจะมีการขยายตัวร้อยละ 2.4
ซึ่งใกล้เคียงกับการขยายตัวในปีก่อน ประกอบกับการปรับตัวดีขึ้นของปริมาณการค้า
และราคาสินค้าในตลาดโลก คาดว่าจะสนับสนุนให้ประเทศกำลังพัฒนา และประเทศเกิดใหม่อื่นๆ
ขยายตัวในเกณฑ์ดี โดยเฉพาะอินเดีย บราซิล และตะวันออกกลางคาดว่าจะมีการขยายตัวร้อยละ
7.2 ร้อยละ 1.9 และร้อยละ 3.6 ตามลำดับ
สำหรับเศรษฐกิจของประเทศจีนคาดว่าจะมีการขยายตัวร้อยละ 6.7
โดยมีแรงขับเคลื่อนจากการบริโภคภาคเอกชน และแนวโน้มขยายตัวดีได้อย่างต่อเนื่อง
ตามเกณฑ์ดีของภาคการส่งออก และปรับตัวดีขึ้นของอุปสงค์ภายในประเทศ
ซึ่งปัจจัยความเสี่ยงที่สำคัญในปี 2561
คือเรื่องของการปรับเปลี่ยนนโยบายทางการเงินของประเทศสำคัญที่อาจส่งผลให้อัตราดอกเบี้ยสูงขึ้น
ทิศทางการกีดกันทางการค้าของสหรัฐที่มีต่อจีน

------------------------------------------------------------

¹ สำนักงานคณะกรรมการพัฒนาการเศรษฐกิจและสังคมแห่งชาติ

3.  ปัจจัยความเสี่ยง

บริษัทมีความตระหนักและให้ความสำคัญในการบริหารความเสี่ยงซึ่งเป็นเครื่องมือที่บริษัท
ต้องนำมาใช้ในการบริหารจัดการองค์กรภายใต้กรอบการบริหารความเสี่ยง
โดยความเสี่ยงที่มีนัยสำคัญ ที่ทำให้บริษัท มีความเสี่ยงต่อการดำเนินธุรกิจ
โดยบริษัทได้มอบหมายให้คณะกรรมการบริหารความเสี่ยง
และคณะทำงานบริหารความเสี่ยงซึ่งเป็นผู้บริหารระดับสูงที่มีส่วนเกี่ยวข้อง
เพื่อทำหน้าที่วิเคราะห์ปัจจัยเสี่ยงต่างๆ และประเมินความเสี่ยงที่อาจเกิดขึ้น
เพื่อหาวิธีการป้องกันหรือบริหารความเสี่ยงอย่างเหมาะสม นอกจากนี้
คณะกรรมการบริหารความเสี่ยงจะรายงานต่อคณะกรรมการบริษัทเพื่อทราบและพิจารณาอย่างน้อยทุก
6 เดือน ความเสี่ยงที่มีอิทธิพลอย่างมีนัยสำคัญต่อบริษัท สรุปได้ดังนี้

1.  ความเสี่ยงของความผันผวนของราคาวัตถุดิบ

อุตสาหกรรมพลาสติกนับเป็นอุตสาหกรรมหนึ่งที่ได้รับผลกระทบจากราคาน้ำมัน
เนื่องจากอุตสาหกรรมพลาสติกมีความเชื่อมโยงโดยตรงกับอุตสาหกรรมปิโตรเลียม
และอุตสาหกรรมปิโตรเคมี ซึ่งหากราคาน้ำมันดิบในตลาดโลกมีการปรับราคาสูงขึ้นหรือลดลง
รวมไปถึงอุปสงค์
และอุปทานของเม็ดพลาสติกในตลาดโลกจะส่งผลทำให้ราคาวัตถุดิบเพิ่มสูงขึ้นหรือลดลงเช่นเดียวกัน
ประกอบกับราคาเม็ดพลาสติกในประเทศจะอ้างอิงกับราคาซื้อขายในตลาดโลก
ที่มีการซื้อขายกันด้วยเงินสกุลดอลลาร์สหรัฐ
ดังนั้นอัตราแลกเปลี่ยนของค่าเงินบาทกับเงินดอลลาร์สหรัฐอเมริกา
จึงมีอิทธิพลต่อราคาเม็ดพลาสติกในประเทศด้วย

โดยในปี 2560 ที่ผ่านมา
อุปสงค์ความต้องการน้ำมันสูงขึ้นจากเศรษฐกิจโลกที่ปรับตัวดีขึ้นอย่างต่อเนื่อง
ส่งผลให้ความต้องการใช้น้ำมันสูงขึ้น ประกอบกับการปฏิบัติตามข้อตกลงการผลิตน้ำมันของกลุ่ม OPEC
และนอกกลุ่ม ที่จะขยายเวลาการปรับลดกำลังการผลิตออกไปอีก 9 เดือน
ทำให้แรงผลักดันด้านอุปทานการผลิตน้ำมันยังมีการชะลอตัว
รวมถึงการแข็งค่าของค่าเงินดอลลาร์สหรัฐอเมริกาในช่วงต้นปี
ส่งผลต่อการปรับตัวขึ้นของราคาน้ำมัน และมีผลต่อราคาเม็ดพลาสติกมีการปรับสูงขึ้น อย่างไรก็ดี
แม้ว่าราคาขายสินค้าในกลุ่มอุตสาหกรรมบรรจุภัณฑ์พลาสติกจะสามารถปรับราคาขึ้นลงตามราคาวัตถุดิบได้
แต่การปรับราคานั้นก็ไม่สามารถกระทำได้ทันที
จะต้องใช้ระยะเวลาหนึ่งในการแจ้งขอปรับราคากับลูกค้า
ทำให้ในระหว่างนั้นบริษัทต้องแบกรับต้นทุนในส่วนนี้ไปก่อน

ทั้งนี้ บริษัทมีนโยบายการบริหารความเสี่ยงความผันผวนของราคาเม็ดพลาสติก
โดยมีการติดตามสถานการณ์ความเคลื่อนไหวของราคาเม็ดพลาสติกจากผู้ขายและผู้ผลิตในประเทศ
และต่างประเทศอย่างใกล้ชิด มีการวิเคราะห์แนวโน้มทิศทางของราคา
และนำมาวางแผนเพื่อประกอบการสั่งซื้อ
รวมถึงการประเมินความต้องการใช้วัตถุดิบของบริษัทในแต่ละช่วงเวลาตลอดจนการพิจารณานำเข้าวัตถุดิบจากต่างประเทศ
เพื่อให้บริษัทสามารถบริหารการจัดซื้อวัตถุดิบให้มีประสิทธิภาพสูงสุด

2.  ความเสี่ยงของการพึ่งพิงลูกค้ารายใหญ่น้อยราย

บริษัทให้ความสำคัญ และตระหนักถึงความเสี่ยงในการขยายธุรกิจกลุ่มบรรจุภัณฑ์พลาสติก
และชิ้นส่วนยานยนต์ โดยเฉพาะรายได้กลุ่มบรรจุภัณฑ์พลาสติกมีสัดส่วนเป็นรายได้หลักของบริษัท
ซึ่งมีการจำหน่ายให้กับผู้ประกอบการรายใหญ่ของประเทศในอุตสาหกรรมน้ำมันหล่อลื่น นม
และอุตสาหกรรมยานยนต์ และทำสัญญาซื้อขายสินค้ากับลูกค้าดังกล่าว
ด้วยปริมาณการสั่งซื้อที่ค่อนข้างสูง และการมีผู้ผลิตในอุตสาหกรรมหลายราย
ทำให้ลูกค้ามีอำนาจการต่อรองและมีโอกาสที่ลูกค้าอาจไม่ต่อสัญญากับบริษัท
หรือเพิ่มการสั่งซื้อสินค้าบางส่วนจากคู่แข่ง
หากบริษัทสูญเสียลูกค้าดังกล่าวไปโดยไม่สามารถหาลูกค้ามาทดแทนได้ทันที
ก็อาจจะส่งผลกระทบต่อความสม่ำเสมอ และต่อเนื่องของรายได้
หรือส่งผลให้รายได้ของบริษัทลดลงในช่วงระยะเวลาหนึ่งในอนาคต

แต่อย่างไรก็ตาม ด้วยประสบการณ์ของบริษัทที่มีมาอย่างยาวนาน
ควบคู่กับการพัฒนาคุณภาพสินค้าและผลิตภัณฑ์ของบริษัท
ทำให้ความเสี่ยงที่คู่แข่งรายใหม่จะเข้ามาตีตลาดนั้นมีความเป็นไปได้ยาก
เพราะลูกค้าส่วนใหญ่คำนึงถึงคุณภาพของสินค้าและความน่าเชื่อถือมากกว่าที่จะพิจารณาถึงปัจจัยด้านราคาเพียงอย่างเดียว
โดยที่ผ่านมาบริษัทได้มีการทำวิจัยและพัฒนาสินค้า รวมถึงแสวงหาเทคโนโลยีใหม่ๆ
โดยขอความร่วมมือจากภาครัฐ และเอกชนเพื่อนำมาปรับปรุงในส่วนของการผลิต
ก่อให้เกิดสินค้าที่มีคุณภาพที่ดียิ่งขึ้น รวมถึงช่วยลดต้นทุนการผลิต
เพื่อให้ลูกค้าได้รับสินค้าที่มีคุณภาพสูงสุดในราคาที่เหมาะสม

3.  ความเสี่ยงของระบบเศรษฐกิจโลกและในประเทศ

บริษัทได้ตระหนักและให้ความสำคัญถึงผลกระทบจากความเสี่ยงของระบบเศรษฐกิจโลก
และในประเทศรวมถึงนโยบายและมาตรการต่างๆ ทั้งการเงิน และการคลัง
และรวมถึงนโยบายการค้าต่างประเทศ ที่มีผลต่อการดำเนินธุรกิจของบริษัท
ซึ่งเป็นปัจจัยเสี่ยงที่เป็นแรงกดดันในด้านการเติบโตของรายได้ทางธุรกิจ (Revenue Growth)
ในอนาคตของบริษัท
ที่มีการลงทุนเพื่อรองรับการขยายตัวของตลาดชิ้นส่วนยานยนต์และอุตสาหกรรมบรรจุภัณฑ์
ทั้งในประเทศ และต่างประเทศ
บริษัทจึงมีการบริหารความเสี่ยงโดยการกระจายสัดส่วนของรายได้แต่ละภาคอุตสาหกรรมโดยไม่ให้มีการกระจุกตัว
ทั้งในส่วนอุตสาหกรรมบรรจุภัณฑ์นมและสินค้าอุปโภคบริโภค
ที่มีอัตราการเติบโตที่ดีโดยไม่ผันแปรไปตามผลกระทบของการเปลี่ยนแปลงทางเศรษฐกิจมากนัก
การเพิ่มสัดส่วนยอดขายของบรรจุภัณฑ์น้ำมันหล่อลื่นและชิ้นส่วนยานยนต์
รวมถึงบรรจุภัณฑ์นมที่มีการส่งออกทางอ้อมไปยังประเทศที่มีอัตราการเติบโตทางเศรษฐกิจสูง ได้แก่
อินโดนีเซีย เวียดนาม ฮ่องกง และสิงคโปร์ การขยายตลาดไปยังต่างประเทศ อันได้แก่
การตั้งโรงงานบรรจุภัณฑ์น้ำมันหล่อลื่นที่ประเทศจีน รวมไปถึงการบริหารนโยบายทางการเงิน
โดยควบคุมโครงสร้างเงินทุนในอัตราส่วนหนี้สินต่อทุนและพิจารณาความสามารถในการชำระหนี้ของกิจการอย่างสม่ำเสมอ
เพื่อให้มั่นใจได้ว่า
บริษัทมีความเข้มแข็งทางการเงินที่เพียงพอและรองรับความไม่แน่นอนและความผันผวนของระบบเศรษฐกิจในอนาคต

4.  ความเสี่ยงจากการเข้ามาแข่งขันของผู้ผลิตรายใหม่

เนื่องจากธุรกิจผลิตบรรจุภัณฑ์พลาสติกและชิ้นส่วนยานยนต์เป็นธุรกิจที่ใช้เงินลงทุนไม่สูงมาก
โครงสร้างการดำเนินธุรกิจไม่มีความซับซ้อน
จึงมีความเสี่ยงที่ผู้ประกอบการรายใหม่จะเข้ามาแข่งขันในอุตสาหกรรมนี้ หรือแม้กระทั่งบริษัทลูกค้า
หากมีความคิดที่จะตั้งโรงงานผลิตบรรจุภัณฑ์พลาสติกเอง ก็สามารถทำได้
อีกทั้งการเปิดประชาคมเศรษฐกิจอาเซียนหรือ AEC ก็ทำให้ตลาดมีความเป็นเสรีมากขึ้น
อาจมีการย้ายฐานการผลิตเข้ามาในประเทศ ส่งผลให้มีผู้แข่งขันในอุตสาหกรรมมากขึ้น
การแข่งขันด้านราคาจะมีความรุนแรงมากกว่าเดิม

อย่างไรก็ตาม ด้วยศักยภาพด้านการผลิตสินค้าของบริษัท
ควบคู่กับการพัฒนาคุณภาพสินค้าและผลิตภัณฑ์ตามความต้องการ
สร้างความพึงพอใจของลูกค้าและเพิ่มความเชื่อมั่นในคุณภาพสินค้า การบริหารประสิทธิภาพการผลิต
และการจัดส่งสินค้าพร้อมการบริการด้วยความรวดเร็วทันต่อความต้องการของลูกค้าที่หลากหลาย
ตลอดจนความมั่นคงทางการเงิน ทำให้สามารถเพิ่มกำลังการผลิต
ปรับปรุงกระบวนการผลิตเพื่อเพิ่มขีดความสามารถในการผลิต ตลอดจนการวิจัย
และพัฒนาผลิตภัณฑ์เพื่อสร้างความแตกต่าง และเพื่อรองรับการเติบโตของลูกค้า
ทำให้ลูกค้าคงความไว้วางใจ และเป็นคู่ค้าต่อเนื่องมายาวนานนับสิบปี

5.  ความเสี่ยงจากการไม่มีสัญญาระยะยาว

โดยส่วนใหญ่บริษัทและลูกค้าในกลุ่มบรรจุภัณฑ์พลาสติกจะมีการทำสัญญาซื้อขายสินค้าระยะสั้นอายุประมาณ
1- 2 ปี หรืออาจจะไม่มีการทำสัญญา ทั้งนี้ขึ้นอยู่กับนโยบายในการทำสัญญาของลูกค้าแต่ละราย
ซึ่งถือเป็นหลักปฏิบัติโดยทั่วไปของอุตสาหกรรมนี้
นอกจากนี้ลูกค้าที่บริษัทได้รับงานจากการประมูลแข่งขันกับผู้ผลิตรายอื่นนั้น เมื่อครบอายุสัญญา
ลูกค้าก็อาจจะต่อสัญญาหรือจัดให้มีการคัดเลือกผู้ผลิตรายใหม่ จึงอาจมีความเสี่ยงที่จะสูญเสียลูกค้าได้
อย่างไรก็ตาม ในอดีตที่ผ่านมาบริษัทมีความเสี่ยงจากการไม่ได้รับการต่อสัญญาอยู่ในระดับที่ต่ำมาก
เนื่องจากลูกค้ามีความเชื่อมั่นในคุณภาพของสินค้าที่ได้มาตรฐาน การส่งมอบสินค้าตรงต่อเวลา
และความสามารถที่จะขยายกำลังการผลิตเพื่อตอบสนองต่อความต้องการของลูกค้าได้เป็นอย่างดี

ส่วนลูกค้าในกลุ่มชิ้นส่วนพลาสติกสำหรับยานยนต์นั้นความเสี่ยงจากการยกเลิกสัญญาในการผลิตจะอยู่ในระดับต่ำมากเช่นกัน
เนื่องจากโดยปกติผู้ประกอบการมักจะไม่เปลี่ยนแปลงผู้ผลิตชิ้นส่วนรายใดจนกว่าจะหมดรุ่นของผลิตภัณฑ์นั้นๆ
หรือมีปัญหาในเรื่องคุณภาพ ซึ่งอายุของผลิตภัณฑ์โดยเฉลี่ยอยู่ที่ประมาณ 3 –5 ปี
ตามแต่รูปแบบและลักษณะของผลิตภัณฑ์ในแต่ละอุตสาหกรรม อย่างไรก็ดี
บริษัทมีลูกค้าที่หลากหลายในอุตสาหกรรม และไม่มียอดลูกค้ารายใดที่มียอดขายเกินกว่าร้อยละ 30
ของยอดขายรวมเพื่อเป็นการกระจายความเสี่ยงของรายได้ที่ไม่มีสัญญาระยะยาว

6.  ความเสี่ยงจากอัตราแลกเปลี่ยน

ภายใต้สภาวะเศรษฐกิจโลกที่มีความไม่แน่นอน
การใช้นโยบายทางการเงินผ่านทางอัตราดอกเบี้ยนโยบาย การใช้มาตรการต่างๆ
เพื่อกระตุ้นเศรษฐกิจภายในของประเทศต่างๆ ทั่วโลก ทั้งในสหรัฐอเมริกา ในกลุ่มสหภาพยุโรป
หรือแม้แต่ในเอเชียที่มีระบบเศรษฐกิจใหญ่อย่างจีนและญี่ปุ่น
รวมถึงสภาวะเศรษฐกิจภายในประเทศที่มีความผันแปรไปตามสภาวการณ์ต่างๆ
ส่งผลให้เกิดการเคลื่อนย้ายของเงินทุน ผู้ประกอบการต่างๆ
ไม่ว่าจะเป็นผู้นำเข้าหรือผู้ส่งออกจะต้องเผชิญกับความเสี่ยงจากอัตราแลกเปลี่ยน
ซึ่งส่งผลกระทบต่อผลประกอบการและความสามารถในการดำเนินธุรกิจ ถึงแม้ว่าบริษัท
จะไม่ได้รับผลกระทบจากความผันผวนของอัตราแลกเปลี่ยนในฐานะผู้ส่งออก
เนื่องจากรายได้หลักเป็นรายได้จากการขายในประเทศ
แต่ในฐานะผู้นำเข้าเครื่องจักรหรือวัตถุดิบบางชนิด ที่ต้องมีการนำเข้าจากต่างประเทศ
การอ่อนค่าของเงินบาทหรือการแข็งค่าของค่าเงินประเทศคู่ค้านั้นได้ส่งผลกระทบต่อต้นทุนการผลิตของบริษัท
ทำให้บริษัทต้องแบกรับต้นทุนที่มากขึ้น
ดังนั้นบริษัทจึงได้มีการศึกษาถึงวิธีการป้องกันความเสี่ยงจากอัตราแลกเปลี่ยน
โดยมีการติดตามข่าวสารความเคลื่อนไหวของอัตราแลกเปลี่ยนเงินตราต่างประเทศอย่างใกล้ชิด
รวมถึงได้มีการศึกษาบทวิเคราะห์แนวโน้มความเคลื่อนไหวของเงินตราต่างประเทศ
และได้มีการเลือกใช้ธุรกรรม Forward
หรือการทำสัญญาซื้อขายเงินตราต่างประเทศล่วงหน้าในสถานการณ์หรือสภาวะที่เห็นว่าควรกระทำตามความเหมาะสม
เพื่อป้องกันหรือลดความสูญเสียที่อาจจะเกิดจากการเปลี่ยนแปลงของค่าเงิน

7.  ความเสี่ยงจากการเปลี่ยนแปลงจากกระแสและพฤติกรรมการบริโภคของผู้บริโภค

จากกระแสการรณรงค์ให้มีการอนุรักษ์สิ่งแวดล้อม ทำให้ผู้บริโภคและผู้ประกอบการต่างๆ
เริ่มมีการตระหนักถึงสิ่งที่ส่งผลกระทบต่อสิ่งแวดล้อมมากขึ้น
ซึ่งอาจทำให้พฤติกรรมการบริโภคของคนเปลี่ยนไป โดยหันมาใช้ผลิตภัณฑ์ที่เป็นมิตรต่อสิ่งแวดล้อมแทน
อย่างเช่น การเลือกใช้ผลิตภัณฑ์ที่มาจากพลาสติกชีวภาพแทนผลิตภัณฑ์ที่เป็นพลาสติก 100%
โดยพลาสติกชีวภาพ ถือเป็นพลาสติกทางเลือกชนิดหนึ่งที่ผลิตมาจากผลิตผลทางการเกษตร เช่น
ข้าวโพด มันสำปะหลัง และอ้อย เป็นต้น หรือกรณีรถยนต์ขับเคลื่อนด้วยพลังงานไฟฟ้า
ที่สามารถประหยัดต้นทุนพลังงานต่างๆ และลดการปล่อยมลภาวะสู่สิ่งแวดล้อมในส่วนของ
แบตเตอรี่มอเตอร์ และระบบควบคุมการจ่ายไฟฟ้า ซึ่งภาครัฐให้การสนับสนุนอย่างเต็มที่
ส่งผลให้ค่ายรถยนต์ต่างๆ
หันมาให้ความสนใจในการพัฒนาเพื่อนำไปสู่การใช้จริงได้เต็มประสิทธิภาพต่อไป
หากแต่จะต้องการมีพัฒนาระบบสนับสนุนการใช้งาน เช่น สถานีให้บริการชาร์จไฟ
และระยะทางในการขับขี่ที่จำกัด
ดังนั้นการเปลี่ยนแปลงในกระแสการบริโภคอาจนำมาซึ่งผลกระทบต่อรายได้และต้นทุนของบริษัท
ทำให้บริษัทต้องมีการเตรียมความพร้อมเพื่อรับมือการเปลี่ยนแปลงที่อาจจะเกิดขึ้นเหล่านั้น

อย่างไรก็ตาม สัดส่วนของพลาสติกชีวภาพเมื่อเทียบกับพลาสติกทั่วไปนั้นมีไม่มากนัก
และราคาต้นทุนของพลาสติกชีวภาพยังสูงกว่าพลาสติกทั่วไปอยู่มาก
เนื่องจากผลิตจากวัตถุดิบทางการเกษตร จึงมีต้นทุนจากการเพาะปลูก
นอกจากนั้นคุณสมบัติของพลาสติกชีวภาพมีข้อจำกัดที่ไม่สามารถทดแทนกันได้อย่างสมบูรณ์
ยังคงต้องใช้เวลาในการพัฒนาคุณสมบัติบางประการ
ซึ่งสิ่งเหล่านี้ทำให้การใช้พลาสติกชีวภาพยังเป็นเพียงทางเลือกหนึ่งของผู้บริโภค
และมีการเติบโตในตลาดเฉพาะเจาะจงเท่านั้น (Niche Market) อย่างไรก็ดี ระบบการผลิตฉีด
และเป่าขึ้นรูปบรรจุภัณฑ์สามารถรองรับการใช้เม็ดพลาสติกชีวภาพได้ดี
โดยใช้เงินลงทุนเพื่อปรับปรุงเครื่องจักร และอุปกรณ์ไม่มาก
สำหรับรถยนต์ขับเคลื่อนด้วยพลังงานไฟฟ้า ทีมบริหารมองว่าค่ายรถยนต์ต่างๆ
ยังคงต้องมีการใช้ระยะเวลาในการศึกษาและการพัฒนาไปอีกระยะหนึ่ง ด้วยข้อจำกัดของแบตเตอรี่
แหล่งทรัพยากรที่จะทำ และแหล่งพลังงานไฟฟ้าเพื่อรองรับการเติบโตของอุตสาหกรรม อย่างไรก็ดี
บริษัทได้มีการศึกษาและพิจารณาความเสี่ยงในเรื่องดังกล่าวอยู่เป็นระยะๆ
เพื่อพิจารณาถึงความเหมาะสมและทิศทางการขยายการลงทุนต่อไปในอนาคต
หากมีศักยภาพและมีตลาดรองรับ

8.  ความเสี่ยงจากการมีกลุ่มผู้ถือหุ้นรายใหญ่ถือหุ้นในบริษัทมากกว่าร้อยละ 60

บริษัทมีกลุ่มผู้ถือหุ้นรายใหญ่ คือ กลุ่มเหมมณฑารพ ถือหุ้นในบริษัทรวมกันในสัดส่วนร้อยละ 61.40 ณ
วันที่ 22 มีนาคม 2561 ซึ่งสัดส่วนการถือหุ้นดังกล่าวมากกว่าร้อยละ 60
ทำให้กลุ่มผู้ถือหุ้นรายใหญ่ดังกล่าวมีอำนาจในการควบคุมบริษัท
และมีอิทธิพลต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น ยกเว้น เรื่อง
ที่กฎหมายหรือข้อบังคับบริษัทกำหนดให้ต้องได้รับเสียงส่วน 3 ใน 4 ของที่ประชุมผู้ถือหุ้น ดังนั้น
ผู้ถือหุ้นรายอื่นของบริษัทจึงมีความเสี่ยงจากการที่ไม่สามารถรวบรวมคะแนนเสียง
เพื่อตรวจสอบและถ่วงดุลเรื่องที่ผู้ถือหุ้นรายใหญ่เสนอให้ที่ประชุมผู้ถือหุ้นพิจารณา

อย่างไรก็ตาม
บริษัทมีการกำหนดโครงสร้างการจัดการเพื่อให้เกิดการถ่วงดุลและสอบทานการบริหารงานอย่างเหมาะสมโดยประกอบด้วยคณะกรรมการชุดย่อย
ได้แก่ คณะกรรมการตรวจสอบและกำกับดูแล คณะกรรมการบริหารความเสี่ยง
คณะกรรมการสรรหาและกำหนดค่าตอบแทน และคณะกรรมการบริหาร ซึ่งมีการกำหนดขอบเขต
อำนาจหน้าที่ของคณะกรรมการชุดต่างๆ อย่างชัดเจน

บริษัทได้แต่งตั้งกรรมการที่ไม่เป็นตัวแทนของผู้ถือหุ้นรายใหญ่จำนวน 4 ท่าน จากกรรมการทั้งหมด 9
ท่าน โดยเป็นกรรมการอิสระ/กรรมการตรวจสอบจำนวน 3 ท่าน
และกรรมการอิสระที่ไม่ได้เป็นกรรมการตรวจสอบอีก 1 ท่าน เป็นประธานกรรมการบริษัท
หรือคิดเป็นร้อยละ 44.44 เพื่อทำหน้าที่ถ่วงดุลอำนาจในการบริหาร
กลั่นกรองวาระที่จะเสนอให้ที่ประชุมผู้ถือหุ้นพิจารณา
รวมทั้งตรวจสอบการทำงานของกรรมการและผู้บริหารที่เป็นตัวแทนของผู้ถือหุ้นรายใหญ่ด้วย
นอกจากนี้ ในกรณีเข้าทำรายการที่เกี่ยวโยงกับกรรมการ ผู้ถือหุ้นรายใหญ่ และผู้มีอำนาจควบคุม
รวมถึงบุคคลที่อาจมีความขัดแย้ง บุคคลดังกล่าวจะไม่มีสิทธิออกเสียงในการอนุมัติรายการดังกล่าว

4.  ทรัพย์สินที่ใช้ในการประกอบธุรกิจ

    1.  สินทรัพย์ถาวรที่ใช้ในการประกอบธุรกิจ

สินทรัพย์ถาวรที่ใช้ในการประกอบธุรกิจของบริษัทและบริษัทย่อยจำนวน 4 บริษัท ได้แก่ บริษัท
มิลล์แพค จำกัด บริษัท เอลิแก็นซ์ แพคเกจจิ้ง จำกัด บริษัท ปัญจวัฒนา (เทียนจิน) จำกัด และ
บริษัท พลาสเทค แล็บ จำกัด ตามงบการเงินรวมสิ้นสุดวันที่ 31 ธันวาคม 2560
มีมูลค่าตามบัญชีจำนวน 1,566.25 ล้านบาท โดยมีรายละเอียดดังนี้

+-------------------------+------------+-----------+------------------+
| รายการ                  | มูลค่าตามบัญชี | ลักษ       | ภาระผูกพัน         |
|                         |            | ณะกรรมสิทธิ์ |                  |
|                         | (ล้านบาท)   |           |                  |
+=========================+============+===========+==================+
| ที่ดินที่เป็นที่ตั้งโรงงาน        | 110.02     |   บริษัท    | ที่ดินพร้อมสิ่งปลูกสร   |
| ประกอบไปด้วยที่ดินจำนวน 4   |            | เป็นเจ้าของ | ้างบางส่วนติดภาระจำ |
| แปลง ได้แก่ โฉนดที่ดินเลขที่   |            |           | นองกับสถาบันการเงิน |
| 12630, 12631, 129976,   |            |           |                  |
| 129977, 157073, 177824  |            |           |                  |
|                         |            |           |                  |
| รวม 53-3-24.20 ไร่       |            |           |                  |
+-------------------------+------------+-----------+------------------+
| อาคารและส่วนปรับปรุงอาคาร  | 300.02     |   มีทั้งส่ว   | บางส่วนติดภาระจำ   |
|                         |            | นที่บริษัทเป็น | นองกับสถาบันการเงิน |
|                         |            | เจ้าของและ |                  |
|                         |            | บางส่วนเป็น |                  |
|                         |            | โรงงานเช่า |                  |
+-------------------------+------------+-----------+------------------+
| ระบบสนับสนุนเครื่องจักร      | 216.56     |   บริษัท    | บางส่วนติดภาระจำ   |
|                         |            | เป็นเจ้าของ | นองกับสถาบันการเงิน |
+-------------------------+------------+-----------+------------------+
| เครื่องจักรและอุปกรณ์โรงงาน  | 863.39     |   บริษัท    | บางส่วนติดภาระจำ   |
|                         |            | เป็นเจ้าของ | นองกับสถาบันการเงิน |
+-------------------------+------------+-----------+------------------+
| อุปกรณ์สำนักงาน            | 20.32      |   บริษัท    | ไม่มี              |
|                         |            | เป็นเจ้าของ |                  |
+-------------------------+------------+-----------+------------------+
| ยานพาหนะ                | 40.23      |           | บางส่วนติดภาระค้ำ   |
|                         |            | บริษัทเป็นเจ | ประกันสัญญาเช่าซื้อที่ท |
|                         |            | ้าของและสิท | ำไว้กับสถาบันการเงิน |
|                         |            | ธิครอบครอง |                  |
+-------------------------+------------+-----------+------------------+
| อุปกรณ์ระหว่างติดตั้ง         | 8.30       |   บริษัท    | ไม่มี              |
|                         |            | เป็นเจ้าของ |                  |
+-------------------------+------------+-----------+------------------+
| งานระหว่างก่อสร้าง         | 13.75      |   บริษัท    | ไม่มี              |
|                         |            | เป็นเจ้าของ |                  |
+-------------------------+------------+-----------+------------------+
| ส่วนต่างจากการแ           | (6.34)     |           |                  |
| ปลงค่าหน่วยงานในต่างประเทศ |            |           |                  |
+-------------------------+------------+-----------+------------------+
| รวม                     | 1,566.25   |           |                  |
+-------------------------+------------+-----------+------------------+

ณ วันที่ 31 ธันวาคม 2560
บริษัทและบริษัทย่อยมีสินทรัพย์บางส่วนที่ติดภาระจำนองกับสถาบันการเงินมูลค่าวงเงินสินเชื่อรวม
1,750 ล้านบาท

สัญญาเช่าสินทรัพย์ต่างๆ

นอกจากสินทรัพย์ที่ใช้ในการประกอบธุรกิจข้างต้นแล้ว บริษัทและบริษัทย่อยยังได้เช่าสินทรัพย์หลักอื่นๆ
ที่จำเป็นต่อการประกอบธุรกิจ โดยสรุปรายละเอียดของสัญญา ณ วันที่ 31 ธันวาคม 2560 เป็นดังนี้

+---+----+--------+-------------------+-------+---------+-----+-------+
|   | ผู้เ | ผู้ให้เช่า | สัญญาเช่า           | พื้นที่   | ค่าเช่า   | อ   | สิ้นสุด  |
|   | ช่า |        |                   |       |         | ายุส |       |
|   |    |        |                   |       |         | ัญญา |       |
+===+====+========+===================+=======+=========+=====+=======+
| 1 | บร | Wang   | สัญ                | 5,1   | 123     | 3 ปี | วันที่   |
| . | ิษัท | Tai    | ญาเช่าที่ดินพร้อมอาคาร | 88.29 | ,530.48 |     | 31    |
|   |    | Indu   | ตั้งอยู่ที่ 78 , Taihua | ตารา  | หยวน    |     | ม     |
|   |    | strial | Road, Tianjin     | งเมตร | ต่อเดือน  |     | กราคม |
|   |    | Devel  | Economic and      |       | หรือเท   |     | 2563  |
|   |    | opment | Technological     |       | ียบเท่ากับ |     |       |
|   |    | Co     | Development Area, |       | 644     |     |       |
|   |    | .,Ltd. | Tianjin, China    |       | ,396.75 |     |       |
|   |    |        | 300457            |       | บ       |     |       |
|   |    |        |                   |       | าท^(/1) |     |       |
|   |    |        |                   |       | ต่อเดือน  |     |       |
+---+----+--------+-------------------+-------+---------+-----+-------+
|   |    |        |                   | 3,611 | 104,717 | 1 ปี | วันที่   |
|   |    |        |                   |       | หยวน    |     | 15    |
|   |    |        |                   | ตารา  |         |     | พฤศ   |
|   |    |        |                   | งเมตร | ต่อเดือน  |     | จิกายน |
|   |    |        |                   |       | หรือเท   |     | 2561  |
|   |    |        |                   |       | ียบเท่ากับ |     |       |
|   |    |        |                   |       | 531     |     |       |
|   |    |        |                   |       | ,658.68 |     |       |
|   |    |        |                   |       | บ       |     |       |
|   |    |        |                   |       | าท^(/1) |     |       |
|   |    |        |                   |       | ต่อเดือน  |     |       |
+---+----+--------+-------------------+-------+---------+-----+-------+
| 2 | M  | นา     | สัญญาเช่าที่ดินเปล่า    | 2 ไร่  | 148,456 | 3 ปี | วันที่   |
| . | PC | ยคงศักดิ์ | โฉนดเลขที่ 24421    | 1 งาน |         |     | 31    |
|   |    | เหม    | แขวงบางบอน        | 64    | บา      |     | ธ     |
|   |    | มณฑารพ | เขตบางบอน         | ตา    | ทต่อเดือน |     | ันวาคม |
|   |    |        | จังหวัดกรุงเทพฯ      | รางวา |         |     | 2562  |
+---+----+--------+-------------------+-------+---------+-----+-------+

/1 อัตราแลกเปลี่ยน ณ วันที่ 31 ธันวาคม 2560
โดยใช้อัตรากลางตามประกาศของธนาคารแห่งประเทศไทย 1CNY = 5.0771 บาท

รายละเอียดสินทรัพย์ไม่มีตัวตน

ณ วันที่ 31 ธันวาคม 2560
สินทรัพย์ไม่มีตัวตนของบริษัทและบริษัทย่อยซึ่งได้แก่โปรแกรมคอมพิวเตอร์มีมูลค่าตามบัญชีรวม 7.08
ล้านบาท

2.  นโยบายการลงทุนในบริษัทย่อยและบริษัทร่วม

บริษัทมีนโยบายลงทุนในกิจการที่ดำเนินธุรกิจที่เกี่ยวข้อง และเอื้อประโยชน์ (Synergy)
ต่อการดำเนินธุรกิจของบริษัทและบริษัทย่อย
อันจะทำให้บริษัทและบริษัทย่อยมีผลประกอบหรือผลกำไรเพิ่มมากขึ้น
โดยสามารถสนับสนุนการดำเนินธุรกิจหลักของบริษัทและบริษัทย่อยให้มีความครบวงจรมากยิ่งขึ้น

ในปัจจุบันบริษัทลงทุนในบริษัทย่อยจำนวน 4 แห่งในสัดส่วนร้อยละ 99.95–100
ของทุนจดทะเบียนและเรียกชำระแล้ว ได้แก่ บริษัท มิลล์แพค จำกัด บริษัท เอลิแก็นซ์ แพคเกจจิ้ง
จำกัด บริษัท ปัญจวัฒนา(เทียนจิน) พลาสติก จำกัด และ บริษัท พลาสเทค แล็บ จำกัด

ทั้งนี้บริษัทมีนโยบายที่จะควบคุมหรือกำหนดนโยบายการบริหาร
ตลอดจนการส่งตัวแทนเข้าร่วมเป็นกรรมการตามสัดส่วนการถือหุ้น
และเข้าร่วมประชุมในฐานะผู้ถือหุ้น
โดยผู้แทนของบริษัทมีหน้าที่ออกเสียงในที่ประชุมตามแนวทางหรือทิศทางที่คณะกรรมการบริษัทได้พิจารณาไว้

5. ข้อพิพาททางกฎหมาย

ณ วันที่ 31 ธันวาคม 2560 บริษัทไม่มีข้อพิพาททางกฎหมาย
ซึ่งอาจก่อให้เกิดผลเสียหายต่อบริษัทสูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6.  ข้อมูลทั่วไปและข้อมูลสำคัญอื่น

1.  

2.  

3.  

4.  

5.  

6.  ข้อมูลทั่วไป

    1.  ข้อมูลทั่วไปของบริษัท

ชื่อบริษัท : บริษัท ปัญจวัฒนาพลาสติก จำกัด (มหาชน)

ชื่อบริษัท (ภาษาอังกฤษ) : PANJAWATTANA PLASTIC PUBLIC COMPANY LIMITED

ชื่อย่อ : PJW

เลขทะเบียนนิติบุคคล : 0107554000208

ทุนจดทะเบียน : 287,040,000.00 บาท แบ่งออกเป็น

หุ้นสามัญจำนวน 574,080,000 หุ้น มูลค่าที่ตราไว้หุ้นละ 0.50 บาท

ทุนที่ออกและเรียกชำระแล้ว : 287,039,972.50 บาท แบ่งออกเป็น

หุ้นสามัญจำนวน 574,079,945 หุ้น มูลค่าหุ้นละ 0.50 บาท

ประเภทธุรกิจ : ผลิตและจำหน่ายบรรจุภัณฑ์พลาสติกประเภทขวดและฝา
และชิ้นส่วนพลาสติกสำหรับยานยนต์ที่มีคุณภาพตามรูปแบบความต้องการใช้งานของลูกค้า
ซึ่งเป็นผลิตภัณฑ์ที่มีตราสินค้า (Brand) เป็นที่รู้จักโดยทั่วไป โดยใช้กระบวนการผลิตหลัก 2
ประเภท คือ การเป่า (Blow Molding) และการฉีด (Injection Molding)
และพ่นสีผลิตภัณฑ์พลาสติก เช่น อุปกรณ์ตกแต่งรถยนต์ ตามความต้องการของลูกค้าแบบครบวงจร

ที่ตั้งสำนักงานใหญ่ : เลขที่ 19, 21 ซอยเอกชัย 63 ถนนเอกชัย แขวงบางบอน เขตบางบอน
กรุงเทพมหานคร 10150

โทรศัพท์ 0-2898-0018, 0-2898-1008

  โทรสาร: 0-2898-0633

โรงงานสมุทรสาคร : เลขที่ 28 หมู่ 2 ตำบลชัยมงคล อำเภอเมืองสมุทรสาคร จังหวัดสมุทรสาคร
74000

โทรศัพท์ 0-2150-5988, 0-3483-9130-1

โทรสาร 0-2150-5987

โรงงานชลบุรี : นิคมอุตสาหกรรมปิ่นทอง 2 เลขที่ 150/62 หมู่ 9 ตำบลหนองขาม

อำเภอศรีราชา จังหวัดชลบุรี 20110

โทรศัพท์ 0-3834-7187-8, 0-3834-7205, 0-3834-7207

  โทรสาร 0-3834-7189

โฮมเพจ : www.pjw.co.th

ติดต่อนักลงทุนสัมพันธ์ : โทรศัพท์ 0-2150-5988 ต่อ 153

(สำหรับเรื่องทั่วไป) อีเมล์ ir-pjw@pjw.co.th

ติดต่อเลขานุการบริษัท : โทรศัพท์ 0-2150-5988 ต่อ 153

ติดต่อเลขานุการคณะกรรมการตรวจสอบ : โทรศัพท์ 0-2150-5988 ต่อ 176

อีเมล์ ac-secretary@pjw.co.th

(สำหรับเรื่องร้องเรียน แจ้งเบาะแสการทุจริต และ/หรือการไม่ปฏิบัติตามจรรยาบรรณธุรกิจ
และ/หรือการกำกับดูแลกิจการที่ดี)

1.  ข้อมูลทั่วไปของบริษัทย่อย

ชื่อบริษัท : บริษัท มิลล์แพค จำกัด

ทุนจดทะเบียน : 30,000,000.00 บาท แบ่งออกเป็นหุ้นสามัญ 12,000 หุ้น หุ้นละ 2,500 บาท

สถานที่ตั้งสำนักงานใหญ่ : เลขที่ 19,21 ซอยเอกชัย 63 ถนนเอกชัย แขวงบางบอน เขตบางบอน

  กรุงเทพมหานคร 10150

  โทรศัพท์ 0-2898-0018 โทรสาร 0-2898-0633

ประเภทธุรกิจ : บรรจุภัณฑ์พลาสติก
โดยเน้นการผลิตบรรจุภัณฑ์พลาสติกเพื่อบรรจุน้ำมันหล่อลื่นให้แก่ลูกค้าขนาดกลางและขนาดย่อม

ชื่อบริษัท : บริษัท เอลิแก็นซ์ แพคเกจจิ้ง จำกัด

ทุนจดทะเบียน : 1,000,000.00 บาท แบ่งออกเป็นหุ้นสามัญ 10,000 หุ้น หุ้นละ 100 บาท

สถานที่ตั้งสำนักงานใหญ่ : เลขที่ 19,21 ซอยเอกชัย 63 ถนนเอกชัย แขวงบางบอน เขตบางบอน

กรุงเทพมหานคร 10150

  โทรศัพท์ 0-2150-5988, 0-3483-9130-1 โทรสาร 0-2150-5987

ประเภทธุรกิจ : ฝาขวดน้ำมันหล่อลื่น

ชื่อบริษัท : บริษัท พลาสเทค แล็บ จำกัด

ทุนจดทะเบียน : 20,000,000.00 บาท แบ่งออกเป็นหุ้นสามัญ 2,000,000 หุ้น หุ้นละ 10 บาท

สถานที่ตั้งสำนักงานใหญ่ : เลขที่ 28 หมู่ 2 ตำบลชัยมงคล อำเภอเมืองสมุทรสาคร
จังหวัดสมุทรสาคร 74000โทรศัพท์ 0-2150-5988, 0-3483-9130-1 โทรสาร 0-2150-5987

ประเภทธุรกิจ : บริการตรวจสอบจำนวนและ/ หรือมาตรฐาน สินค้าทุกชนิด
บริการทดสอบทางวิทยาศาสตร์ และสอบเทียบมาตรฐาน และการทดสอบและ
วิเคราะห์การปฏิบัติการทางกายภาพและเคมีผลิตบรรจุภัณฑ์อาหาร
และจำหน่ายเครื่องดื่มที่ไม่มีแอลกอฮอล์

ชื่อบริษัท : บริษัท ปัญจวัฒนา (เทียนจิน) พลาสติก จำกัด

ทุนจดทะเบียน : 5.5 ล้านดอลล่าร์สหรัฐ

สถานที่ตั้งสำนักงานใหญ่ : Building no.4, Hongtai Industrial Estate, No. 78
Taihua Road,

  Tianjin Economic-Technologic Development area,

  Tianjin, China 300400

  โทรศัพท์ (+86) 22-2532-7703 โทรสาร (+86) 22-2532-8323

ประเภทธุรกิจ :
บรรจุภัณฑ์พลาสติกสำหรับบรรจุน้ำมันหล่อลื่นสำหรับลูกค้าในประเทศสาธารณรัฐประชาชนจีน

2.  บุคคลอ้างอิงอื่นๆ

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  อาคารตลาดหลักทรัพย์แห่งประเทศไทย

  93 ถนนรัชดาภิเษก แขวงดินแดง เขตดินแดง กรุงเทพมหานคร 10400

  โทรศัพท์ 0-2009-9000

ผู้สอบบัญชี : บริษัท สอบบัญชีธรรมนิติ จำกัด

  เลขที่ 178 ซอยเพิ่มทรัพย์ ( ประชาชื่น 20) ถนนประชาชื่น

  แขวงบางซื่อ เขตบางซื่อ กรุงเทพมหานคร

  โทรศัพท์ 0-2596-0500

ที่ปรึกษากฎหมาย : บริษัท วายู แอนด์ พาร์ทเนอร์ส จำกัด

  9/8 ซอยธนาอาเขต ถนนสุขุมวิท 63

  แขวงคลองตันเหนือ เขตวัฒนา กรุงเทพมหานคร

  โทรศัพท์ 0-2714-2799

2.  ข้อมูลสำคัญอื่นๆ

- ไม่มี –